Timaios

"Timaios" on üks Platoni dialoogidest. Teos on kirjutatud umbes aastal 360 eKr.

Teos koosneb peamiselt pikast monoloogist, mida peab Timaios Lokrosest. Teised tegelased on Sokrates, Hermokrates ja Kritias.

Tegemist on esimese osaga oletatavast triloogiast, mille teiseks osaks on Kritias. Triloogia kolmandaks osaks oleks hüpoteetiline Hermokrates, mille kohta pole aga teada, kas Platon selle ka tõepoolest kirja pani. Mitmed antiikautorid on oletanud, et tegemist on plagiaadiga ja Platon kasutas äras Philolause poolt Pütagorase kohta kirjutatud raamatus olevaid materjale.

Dialoog leiab aset õiglase riigikorra kohta käinud vestluse järel. Platoni teostest esineb selline jutuajamine Politeias, seega peaks dialoog aset leidma sellele järgnenud päeval. Sokrates soovib kuulda oma ideaalse riigikorra suhetest seoses mõne teise maaga ja nii lubab Kritias rääkida Atlantisest, mis kaotas sõja ideaalse riigikorraga Ateena vastu. Ta teeb sellest lühikokkuvõtte, rääkides ka Atlantise hukust, andes seejärel sõna Timaiosele, et Atlantisest pikemalt omanimelises dialoogis rääkida.

Timaios räägib oma dialoogis asjade saamisloo. Ta väidab, et maailm on loodud ühe Jumala poolt ja on ka ise jumalik olend, milles asuvad vähemad jumalad, mis on seotud taevakehadega. Kaduvad asjad on omakorda loodud nende vähemate jumalate poolt. Esimesed on sarnasemad algse loojaga, kes on olev ja ei muutu, sellal kui nende olemus on muutuv ja liikuv nagu maailmas olevatel asjadelgi. Nii on nad võimelised seda looma. Russel Gmirkin on oletanud, et Timaiose loomislugu on mõjutanud Esimeses Moosese raamatus esinevat loomislugu ja et see sai lõpliku kuju aastal 273 eKr.

Selleks, et esmane loodu oleks loojale sarnasem, kasutas Jumal ära kogu olemasoleva materjali, nii et universum on ainus ja ei suhestu välisega.

Edasi arutleb Timaios algelementide üle. Ta esitab küsimuse, kas see, et me näeme vett tahkestumas ja auramas, sellal kui õhust tekib tuli, mitte seda, et algelemendid on üks. Sel juhul ei oleks kohane kasutada neist rääkides sõnu "see" või "too", vaid õige vorm oleks "säärane nagu". Timaios võrdleb seda pidevalt vormitava kullaga, millel võib olla arvukalt kujusid. Kui küsida, mis see on, siis on õige vastus alati kuld. Kui me aga tahame rääkida hetkevormist, siis peame ütlema, et see on "säärane nagu" mis iganes kujul see antud hetkel esineb.

Timaios leiab siiski, et elemendid on erinevad. Ta leiab, et tule aatomid on püramiidjad, sest tetraeeder on kõige teravamate nurkadega. Õhu aatomi kujuks on oktaeeder, vee aatomiks ikosaeeder ja maa aatomiks kuup. Dodekaeeder, mis ei jagune nii hõlpsasti kolmnurkadeks kui teised, ei ole aatomite aluseks, kuid Timaios leiab, et sel võib olla oma koht kosmose struktuuris.

Taoline nägemus sarnaneb Demokritose õpetusele aatomitest, kuid Platon tuletab oma aatomid ühest, kolmnurgast, mis on aluseks kõigile aatomite eri vormidele, sellal kui Demokritose aatomid on ise jagamatuks aluseks. Epikuros pidas Platoni geomeetrilist aatomiteooriat aga naeruväärseks.

Jõud taandab Timaios liikumisele, mis täidab tühjasid kohtasid. Aktiivseid tõmbejõude Timaios ei tunnista. Suure osa dialoogist võtab enda alla elementide interaktsioonide kirjeldus ja nende eri vormid, samuti see, kuidas need mõjuvad nägemisele ning lõhnameelele.

Edasi pajatab Timaios inimesest (mehest) ja inimkehast, samuti sellest, kuidas erinevate elementide rikutud tasakaal haigusi põhjustab ja vananemise põhjustest. Ta eristab kolme tüüpi hing, millest olulisim asub peas, teine rinnas ja kolmas kõhus. Kui inimene ei järgi piisavalt tähtsaimat hinge, vaid alistub teistele, või ei suuda maailma asjadest piisavalt hästi aru saada, siis kujuneb ta ümber, pannes aluse naistele ja muudele loomadele.

Dialoogi idee seisneb selles, et näidata, kuidas kosmoses kõik ühtsele ja lihtsale korrale taandub. Tõenäoliselt oli see mõeldud sissejuhatuseks kahele järgnevale dialoogile, kus Kritiases pidi käsitletama suhteid mütoloogilisel ajal, sellal kui Hermokritos pidi kajastama Platoni aja suhteid.

Dialoogist on levinud ka ladinakeelne versioon. Esimesena tõlkis dialoogi osaliselt ladina keelde Cicero (umbkaudu aastal 45 eKr), kuid ta jättis välja dialoogi alguse ja lõpu ning piirdus üksnes kosmoloogilise osaga.


Novõi Zagoriv

Novõi Zagoriv on küla Ukrainas Volõõnia oblastis Lokatšõnskõi rajoonis. Külas on 529 elanikku.

Küla rajati 1567. aastal.

15. sajandist pärinevad esimesed teated külas oleva kloostri kohta. Klooster valmis lõplikult 1570. aastaks.

1943. aasta septembris toimus kloostri territooriumil lahing Ukraina Ülestõusuarmee ja Saksa vägede vahel. Lahingu käigus purustati kloostri kirik, mis on tänaseni varemetes.


Jerzy Brzozowski

Jerzy Brzozowski (1899 Kaunas – 1974 Brüssel) oli Poola poliitik, diplomaat.

1937. aastal autasustati teda Valgetähe II klassi teenetemärgiga.


Jerzy Englisch

Jerzy Marian Englisch (18. detsember 1889 Lviv – 3. veebruar 1974) oli Poola sõjaväelane.

1935. aastal autasustati teda Kotkaristi III klassi teenetemärgiga.


Władysław Rusin

Władysław Rusin (13. juuni 1885 Lviv – 1949 Brasiilia) oli Poola sõjaväelane.

1930. aastal autasustati teda Kotkaristi III klassi ja 1932. aastal Kotkaristi II klassi teenetemärgiga.


Simmias

Simmias Teebast, vanakreeka filosoof, Sokratese lähikondlane (5.–4. sajand eKr) Simmias Makedooniast, Aleksander Suure sõjaväelasi Simmias Rhodoselt, vanakreeka luuletaja ja grammatik (4. sajand eKr) Simmias Sürakuusast, vanakreeka filosoofiaõpilane, Stilponi õpilasi (3. sajand eKr) Simmias, maadeavastaja Ptolemaios III ajal (3. sajand eKr)


Fratres

"Fratres" on eesti helilooja Arvo Pärdi 1977. aastal loodud teos ansamblile. Muusikateose pikkus on 10 minutit. Teose kandis esimest korda ette Hortus Musicus 29. oktoobril 1977 Riias.


Missa syllabica

"Missa syllabica" on eesti helilooja Arvo Pärdi 1977. aastal (teine versioon 1996. aastal) loodud teos. Muusikateose pikkus on 13-16 minutit.


Tore Janson

Tore Janson (sündinud 12. veebruaril 1936 Stockholmis) on rootsi keeleteadlane.

Ta oli ladina keele professor ja hiljem Aafrika keelte professor Göteborgi ülikoolis. 2001. aastal jäi ta pensionile, kuid on pärast seda olnud seotud Stockholmi ülikooliga.

Ta on pühendanud suure osa oma ajast keelte muutumise ning keelte ja ühiskonna seoste uurimisele.


Kleobulos

Kleobulos (kreeka Κλεόβουλος; 6. sajand eKr) oli vanakreeka mõtleja, kes oli pärit Lindose linnast Rhodose saarel, ühe väite kohaselt aga hoopis Kaariast. Kleobulost on tavapäraselt nimetatud seitsme targa hulgas.

Kleobulosest ei ole kuigi palju teada ning olemasolevastki teabest moodustab suure osa Diogenes Laertiose kirjutatu teoses "Väljapaistvate filosoofide eludest, õpetustest ja ütlustest", mille I raamatus on Kleobulosele pühendatud eraldi peatükk Muuhulgas on väidetud, et Kleobulos oli tähelepanuväärselt ilus ja tugev ning oli õppinud Egiptuse filosoofiat. Kleobulos lõi mõistatusi, millest mõned Diogenes Laertios oma teoses ka esitab.

Kleobulose teostest ei ole midagi säilinud ning Diogenes Laertiosegi esitatud Kleobulose kiri Solonile on ilmselt hilisem filosoofiline harjutus ja mitte Kleobulose enda looming. Kleobulosel oli ilmselt tütar Kleobuline, kes oli samuti mõistatuste looja ja luuletaja.


Jaak Aru

Jaak Aru (sündinud 26. juunil 1957 Tartus) on eesti arst (kardioloog) ja arstiteadlane.

Ta lõpetas aastal 1975 Tartu 8. Keskkooli ja 1983. aastal Tartu Riikliku Ülikooli arstiteaduskonna cum laude.

1985. aastal pälvis Jaak Aru esitatud ettekanne II üleliidulisel (Nõukogude Liidu) noorteadlaste konverentsil "Südame- ja veresoonkonna haiguste diagnoosimine ja kirurgiline ravi" auhinna.

1988. aastal kaitses ta Tartu Riiklikus Ülikoolis meditsiinikandidaadi kraadi. Kandidaadiväitekirja "Intra-aortaalne kontrapulsatsioon aortokoronaarse šunteerimise korral" ("Внутриаортальная баллонная контрапульсация при операциях аортокоронарного шунтирования") juhendajaks oli Toomas Sulling. Varsti pärast promotsiooni käis Aru Tartu Riikliku Ülikooli lähetusel stažeerimas Saksamaa Liitvabariigis, kus osales südamesiirdamise operatsioonidel Münchenis Großhaderni haiglas.

Jaak Aru ja Forseliuse kooli (Tartu 8. keskkool) vilistlaste eestvõttel asutati 1997. aastal legendaarse kirjandusõpetaja Vello Saage sihtkapital.

1996. aastal lõpetas ta ärijuhtimise kaugõppe Eesti Majandusjuhtide Instituudis. Diplomitöö "Tervishoiu kui majandusharu seadusandlikest alustest Eesti Vabariigis" on avaldatud ajakirjas Akadeemia.

Aastatel 1998–2004 oli Jaak Aru aktiivne e-meditsiini arendaja osaühingu Doctus juhatajana. Selle tegevusega seoses on olnud E-Health Code of Ethics asutajaliige ja esinenud korduvalt ettekannetega TEPR-i ja TEHRE üritustel. 2005-2023 töötas Saksamaal arsina, alates 2011 geriaatrina.


Juhan Aru

Juhan Aru (sündinud 24. juulil 1986) on eesti matemaatik ja luuletaja.

Ta on ETH Zürichi matemaatika osakonna järeldoktor ja ühtlasi 2017. aastast samas matemaatika lektor. Tema peamised uurimisvaldkonnad on juhuslik geomeetria ja stohhastilised protsessid

Ta on populaarse "Matemaatika õhtuõpiku" üks autoreid.

Luuletajana on ta avaldanud kaks luulekogu (2015. ja 2017. aastal) ning kirjutanud koos Eeva Talsiga albumitäie laule (CD ilmus 2016. aastal).


Salomėja Nėris

Salomėja Nėris (sünninimi Salomėja Bačinskaitė, kodanikunimi alates 1936. aastast Salomėja Bačinskaitė-Bučienė; 17. november 1904 Kiršiai – 7. juuli 1945 Moskva) oli leedu luuletaja.

Salomėja Nėris oli pärit talupoja perekonnast. 1928. aastal lõpetas ta Kaunases Vytautas Suure Ülikooli. Ülikooli lõpetamise järel töötas ta kuni 1931. aastani õpetajana Lazdijais. 1931–1934 elas Salomėja Nėris Kaunases, kus andis tunde ja töötas toimetajana. 1934–1936 oli ta gümnaasiumiõpetaja Panevėžysis. 1936. aasta lõpus abiellus ta arhitekt Bernardas Bučasega ja elas kuni 1937. aastani Pariisis. Kaunasesse tagasipöördumise järel töötas gümnaasiumiõpetajana.

Juba alates 1928. aastast oli Salomėja Nėrisel kontakte vasakpoolsete poliitiliste jõududega, 1931. aastal sai temast Kominterni sidepidaja. 1940. aastal kuulus ta Leedu Rahvaseimi saadikute delegatsiooni, kes käis Moskvas taotlemas Leedu vastuvõtmist Nõukogude Liitu. 1941. aasta jaanuaris valiti Salomėja Nėris NSV Liidu Ülemnõukogu saadikuks.

1941. aasta juunis evakueerus ta Nõukogude tagalasse, kus elas Ufas, Pensas ja Moskvas. Suri Moskvas haiglas maksavähki.


Dieter Nattkemper

Dieter Nattkemper on saksa neuroteadlane ja psühholoog.

1976. aastal lõpetas Dieter Nattkemper Münsteri ülikooli psühholoogia erialal. Doktorikraad psühholoogias aastast 1988.

Nattkemper on töötanud Bielefeldi Ülikoolis ja aastatel 1990–1997 Max Plancki Aju-uuringute Instituudis.

Alates 1998. aastast töötab Nattkemper Berliini Humboldti Ülikoolis eluteaduste teaduskonna psühholoogia instituudis.


Lucia Melloni

Lucia Melloni, ka Lucia Melloni Buljevic on USA ja Saksa neuroteadlane.

Lucia Melloni on Max Plancki Aju-uuringute Instituudi vanemteadur ja kuulub uurimisrühma Singer Emeritus Group.

Ühtlasi on ta New Yorgi Ülikooli School of Medicine neuroloogiaosakonna research assistant professor ja kaastegev teadurina Columbia ülikooli kolledžis College of Physicians and Surgeons.

Lucia Melloni teadustöö on keskendunud teadvuse, elektrofüsioloogia, meditatsiooni, tajulise õppimise ja ennustava kodeerimise uurimisele.

Ta on käinud ka Eestis ja külastanud Tallinnas Professor Talis Bachmanni laborit.

Melloni oli koos Wolf Singeriga Jaan Aru 2014. aastal kaitstud doktoritöö juhendaja.


Dorothea Lange

Dorothea Lange (26. mai 1895 Hoboken, New Jersey osariik – 11. oktoober 1965 San Francisco) oli mõjukas USA fotograaf ja fotoajakirjanik, kelle pildid ülemaailmse majanduskriisi ajast mõjutasid oluliselt fotodokumentalistika arengut.


Tartu Ülikooli arvutusliku neuroteaduse uurimisgrupp

Tartu Ülikooli arvutusliku neuroteaduse uurimisgrupp, ka Tartu Ülikooli arvutusliku ajuteaduse uurimisgrupp, on arvutusliku neuroteaduse valdkonnas tegutsev teadlaste töörühm Tartu Ülikooli arvutiteaduse instituudis.

Uurimisgrupp loodi 2013. aastal ja seda juhib Raul Vicente Zafra.

Uurimisgruppi kuuluvad Jaan Aru, Kristjan Korjus, Ardi Tampuu, Kristjan-Julius Laak, Ilja Kuzovkin ja Taivo Pungas.


Arvutuslik neuroteadus

Arvutuslik neuroteadus, ka arvutuslik ajuteadus, on interdistsiplinaarne teadusvaldkond, mis uurib aju matemaatiliste mudelite abil ja üritab välja selgitada neid arvutuslikke põhimõtteid, mille põhjal aju töötab.

Ingliskeelse termini computational neuroscience võttis 1985. aastal kasutusele ameerika arvuti- ja neuroteadlane Eric Schwartz.

Eestis tegeldakse arvutusliku ajuteadusega Tartu Ülikoolis, kus on loodud arvutusliku neuroteaduse uurimisgrupp.


2004. aasta olümpiamängude Kreeka-Rooma maadluse Toshkendi valikturniir

suuna 2004. aasta olümpiamängude Kreeka-Rooma maadluse Taškendi valikturniir


Ilmatsalu raamatukogu

Ilmatsalu raamatukogu on rahvaraamatukogu Ilmatsalus Tartu linnas Tartu maakonnas. Raamatukogu asub Ilmatsalu Põhikoolis aadressil Kooli tee 5.

Raamatukogu kasutab e-kataloogi ESTER.


Ülenurme raamatukogu

Ülenurme raamatukogu on rahvaraamatukogu Tartu maakonnas Kambja vallas Ülenurmel. Raamatukogu asub aadressil Pargi 7.

Raamatukogu kasutab e-kataloogi URRAM.


Tõrvandi Raamatukogu

Tõrvandi raamatukogu on rahvaraamatukogu Tõrvandis Kambja vallas Tartu maakonnas. Raamatukogu asub Ülenurme Gümnaasiumi algkooli osaga samas majas, aadressil Ringtee 1.

Raamatukogu kasutab e-kataloogi URRAM.


Hain Kinks

Hain Kinks (20. oktoober 1941 Põltsamaa – 26. juuni 2015 Tallinn) oli eesti suusataja ja suusatreener.

Ta lõpetas aastal 1960 Tartu 1. Keskkooli ja aastal 1964 Tartu Riikliku Ülikooli kehakultuuriteaduskonna.

Ta hakkas sportima Tartu 1. Keskkoolis õpetaja Endel Arandi innustusel. Suusatreeninguid alustas ta aastal 1957 Tartu Laste ja Noorte Spordikoolis, teda juhendasid treenerid Herbert Abel, Hans Gross, Boriss Bõstrov, Juri Tšarkovski ja Odd Skildheim. Ta võitis aastal 1968 Nõukogude Liidu meistrivõistlustel 4 x 10 km teatesõidus hõbemedali (ja samal aastal maratonis neljanda koha) ning aastal 1970 Nõukogude Liidu ametiühingute meistrivõistlustel 50 km sõidus hõbemedali. Lisaks võitis ta aastal 1969 Tartu maratoni. Eesti NSV meistrivõistlustel sai ta aastatel 1960–1974 2 kuldmedalit, 7 hõbemedalit ja 11 pronksmedalit.

Ta töötas aastatel 1965–1976 spordiühingus Kalev instruktorina, aastatel 1977–1992 oli ta Kõrgema Spordimeisterlikkuse Kooli ja ühtlasi Eesti NSV ja Eesti koondise (meessuusatajate) vanemtreener, aastatel 1992–1993 Eesti meessuusatajate koondise treener ja aastatel 1994–2006 koondise konsultant. Osales Eesti koondise treenerina aastal 1992 Albertville'i olümpiamängudel. Tema õpilased olid Arne Sirel, Uno Leist, Mati Albert, Urmas Välbe, Jaanus Teppan, Elmo Kassin, Andrus Veerpalu, Raul Olle. Ta tegutses Suusaspordiföderatsiooni presiidiumis ja tegi kaastööd Spordilehele.


Vaclovas Krutinis

Vaclovas Krutinis (27. september 1948 Vilnius – 30. oktoober 2013 Vilnius) oli leedu skulptor.

Ta oli Leedu Kunstnike Liidu esimees aastail 1998–2008.


Hans Jörg Schelling

Hans Jörg Schelling (sündinud 27. detsembril 1953 Hohenemsis Dornbirni ringkonnas Vorarlbergi liidumaal) on austria ettevõtja ja poliitik; 1. septembrist 2014 kuni 18. detsembrini oli ta Austria rahandusminister.

Ta lõpetas aastal 1972 Feldkirchis gümnaasiumi. Seejärel õppis ta ärijuhtimist Linzi ülikoolis, mille lõpetas aastal 1978 Magister rer.soc.oec kraadiga (tööga "Die Absatzchancen von Silhouette Modellbrillen"). Aastal 1981 sai ta doktorikraadi väitekirjaga "Möglichkeiten zur Förderung des Exports von Klein- und Mittelbetrieben" ('Kuidas edendada väikeste ja keskmise suurusega ettevõtete eksporti'). Ta töötas aastani 1996 Linzi ülikoolis õppejõuna.

Aastal 1981 alustas ta juhtimiskonsultandina tööd Rudolf Leiner&kika mööblimajas, aastal 1988 sai ta ettevõtte tegevdirektoriks. Aastal 1990 asutas ta juhtimise nõustamise firma Schelling GesmbH.

Ta oli aastast 2001 Austria Rahvapartei liikmena Sankt Pölteni volikogu liige. 1. veebruarist 2007 28. oktoobrini 2008 oli ta Austria Parlamendi alamkoja Nationalrati liige. 1. septembril 2014 vannutati ta Austria rahandusministriks (kui Michael Spindelegger 26. augustil 2014 teatas oma tagasiastumisest).


Fragile

"Fragile" on ansambli Yes 1971. aastal ilmunud neljas stuudioalbum.

Singlina ilmus plaadilt laul "Roundabout".


Professor Talis Bachmanni labor

Professor Talis Bachmanni labor, ka Talis Bachmanni laboratoorium, ka BachmannLab, on kognitiivse neuroteaduse valdkonnas tegutsev teadlaste töörühm Tallinnas.

Talis Bachmanni labor loodi 1990. aastate keskel ja seda juhib professor Talis Bachmann. Praegu asub labor Tallinnas Tartu Ülikooli õigusteaduskonna ruumides, Teatri väljak 3 II korrusel.

Talis Bachmann on ühtlasi Tartu Ülikooli kognitiiv- ja õiguspsühholoogia professor ja kuulub Tartu Ülikooli õigusteaduskonna karistusõiguse osakonna Tallinna haru koosseisu ning on ühtlasi õppeülesannete täitja ja kraadiõppurite juhendaja Tartu Ülikooli psühholoogia instituudis.

Bachmanni laboratoorium kuulub Tartu Ülikooli sotsiaalteaduse valdkonna õigusteaduskonna karistusõiguse osakonda ning teeb koostööd Tartu Ülikooli psühholoogia instituudi eksperimentaalpsühholoogia osakonna ja neuropsühhofarmakoloogia osakonnaga.

Bachmanni labor on keskendunud teadvuse, tähelepanu ja taju mehhanismide ja tajufenomenide uurimisele, samuti kohtupsühholoogia ja -psühhofüsioloogiale.


Michael Spindelegger

Michael Spindelegger (sündinud 21. detsembril 1959 Mödlingis) on Austria poliitik; ta oli aastatel 2008–2013 Austria välisminister, 2011–2014 Austria asekantsler ja 2013–2014 Austria rahandusminister.

Ta sündis Mödlingis Alam-Austria liidumaal. Põhikoolis õppis ta Hinterbrühlis (Alam-Austria liidumaal), gümnaasiumis Mödlingis. Seejärel teenis ta aastatel 1977–1978 Bundesheeris (Austria relvajõududes), auastmelt ülemleitnant (Oberleutnant). Seejärel õppis ta Viini Ülikooli õigusteaduskonnas, mille lõpetamise järel sai ta õigusteaduse doktoriks.

Aastatel 1982–1983 töötas ta Viini Ülikooli õigusteaduskonnas teadurina, 1983–1984 Viini kohtutes assistendina. Aastatel 1984–1987 töötas ta Alam-Austria liidumaa maavalitsuses teenistujana. Aastatel 1987–1990 töötas ta Austria kaitseministri sekretariaadis. Ta on töötanud paljudes suurfirmades, sealhulgas Siemensis.

Ta on Austria Rahvapartei liige. Ta oli aastatel 1992–1993 Austria Föderaalnõukogu liige, 1992–1993 oli ta Austria Parlamendi alamkoja Nationalrati liige ja 1995–1996 oli ta Euroopa Parlamendi liige. 2. detsembrist 2008 kuni 16. detsembrini 2013 oli ta Austria välisminister. 14. aprillil 2011 valiti ta Austria Rahvapartei esimeheks. 21. aprillil 2011 asus ta Austria asekantsleri ametipostile. 16. detsembril 2013 asus ta Austria rahandusministri ametikohale, erru läks 1. septembril 2014.


Port El Kantaoui terroriakt

Port El Kantaoui terroriakt oli terrorirünnak Tuneesias Sousse'i lähedal Port El Kantaouis 26. juunil 2015. Selle käigus hukkus 39 inimest ja sai vigastada 39 inimest.

Tunnistajate ütluste järgi avas püssimees tule Soviva ja Imperial Marhaba hotelli vahel rannas aega veetnud turistide pihta.

Mitmed Tuneesia riigiametnikud on teo kvalifitseerinud terroriaktiks.

Hukkunute seas oli välisturiste Suurbritanniast (30), Portugalist (1), Iirimaalt (3), Saksamaalt (1) ja Belgiast (1), lisaks kaks tundmatut päritolu kodanikku.

Hukkunute hulka on arvatud ka Tuneesia päritolu tulistaja Rezgui, kes olevat Kalašnikovi automaadi saanud kaasosalistelt.


Öövahtkond (Pratchett)

Öövahtkond on 29. Kettamaailma romaan ja kuues romaan, mis räägib Ankh-Morpoki Linnavahtkonnast.


Chris Squire

Christopher Russell Edward Squire (4. märts 1948 London Kingsbury – 27. juuni 2015 Phoenix) oli inglise muusik, ansambli Yes asutajaliige.


Sarah Was Ninety Years Old

"Sarah Was Ninety Years Old" on eesti helilooja Arvo Pärdi 1977. aastal loodud teos. Teose 1976. aastal valminud algvariant kandis pealkirja "Modus" ja see oli pühendatud Helle ja Andres Mustonenile. Muusikateose pikkus on 25 minutit. Teose algvariandi kandis esimest korda ette vanamuusikaansambel Hortus Musicus 27. oktoobril 1976 Estonia kontserdisaalis.


Arbos

"Arbos" on eesti helilooja Arvo Pärdi 1977. aastal loodud teos. Teos on pühendatud Andres Mustonenile. Muusikateose pikkus on 3 minutit. Teose kandis esimest korda ette vanamuusikaansambel Hortus Musicus 29. oktoobril 1977 Riias.


Lubań (Valgevene)

Lubań (ka Ljuban) on linn Valgevenes Minski oblastis, Lubańi rajooni halduskeskus. Linn asub pealinnast Minskist 152 kilomeetri kaugusel.

Haridust annavad kolm keskkooli, spordikool ja muusikakool. Linnas on kaks raamatukogu ja kultuurimaja.

Lubańis on kergetööstus ja toiduainetetööstus, valmistatakse ehitusmaterjale ja töödeldakse lina. Linnas on ka kalamajand.

Linnas on muuseum. Vaatamisväärsusteks on veel XX sajandi alguses ehitatud pühaku maja ja sünagoog (viimases asub praegu muusikakool).


Tim Kuypers

Tim Kuypers on hollandi bariton.

Ta omandas ooperimagistri kraadi Amsterdami konservatooriumis ja täiendas ennast Baieri riigiooperi stuudios Münchenis.

Pärast õpingute lõpetamist on ta esinenud Luzerni festivalil Šveitsis, Dartingtoni suvefestivalil Inglismaal, Berliini kontserdimajas, Théâtre de Champs Elysée's Pariisis ja Royal Concertgebouw's Amsterdamis. Ta on esinenud koos selliste dirigentidega nagu Marco Armiliato, Fabio Luisi, Zubin Mehta, Kirill Petrenko, Bertrand de Billy, Paolo Carignani, Kent Nagano, Ádám Fischer, Lothar Koenigs, Friedrich Haider, Asher Fisch, Henrik Nánási, Constantinos Carydis, Eivind Gullberg Jensen, Mihhail Tatarnikov, Carlo Montanaro, Daniele Callegari, Dan Ettinger, Oksana Lyniv, Marc Piollet, Emmanuel Villaume, Karl Mark Chichon, Francesco Angelico ja Richard Egarr ning teinud koostööd lavastajatega nagu Richard Jones, Krzysztof Warlikowski, Andreas Kriegenburg, David Böschi, Carlus Padrissa, Christiane Pohle, Immo Karaman ja Aernout Mik.

Tema rollide hulka kuuluvad Hermann Offenbachi ooperist "Hoffmanni lood", Marullo Verdi ooperist "Rigoletto", Lovec Dvoraki ooperist "Russalka", Fiorello Rossini ooperist "Sevilla habemeajaja" (Il barbiere di Siviglia), Mittenhofer Hans Werner Henze ooperist "Eleegia noorele armastajale" (Elegie für Junge Liebende), Einäugige Richard Straussi ooperist "Varjuta naine" (Die Frau ohne Schatten), Ping Puccini ooperist "Turandot", Harasta Leoš Janáčeki ooperist "Väike rebane" (Příhody lišky Bystroušky), Silvio Leoncavallo ooperist "Pajatsid", krahv Almaviva Mozarti ooperist "Figaro pulm", Wolfram Richard Wagneri ooperist "Tannhäuser", Isa Engelbert Humperdincki ooperist "Hansuke ja Greteke" (Hänsel und Gretel), Sid Benjamin Britteni ooperist "Albert Herring", Belcore Gaetano Donizetti ooperist "Armujook" (Elisir d'amore) ja Pantalon Sergei Prokofjevi ooperist "Armastus kolme apelsini vastu" (L'Amour des trois oranges).

Lisaks ooperirollidele kuuluvad tema repertuaari Gustav Mahleri laulutsüklid "Surnud laste laulud" (Kindertotenlieder), "Rändava selli laulud" (Lieder eines fahrenden Gesellen), "Rückerti laulud" (Rückert-Lieder) ja "Poisi võlusarv" (Des Knaben Wunderhorn), Franz Schuberti "Talvine teekond" (Winterreise), Frank Martini "Kuus Igamehe monoloogi" ("6 Monologe aus Jedermann"), Robert Schumanni "Lauluring" (Liederkreis) op. 39 ja "Kerneri laulud" (Kerner-Lieder) ning Johannes Brahmsi Laulud op. 32.

Ta on teinud kaasa ka paljude vokaalsümfooniliste suurvormide, nagu Mendelssohni oratooriumi "Elias", Händeli oratooriumi "Messias", Brahmsi, Fauré, Duruflé reekviemide ning Carl Orffi lavalise kantaadi "Carmina Burana" ettekannetel.


Rückerti laulud

Rückerti laulud (Rückert-Lieder) on austria helilooja Gustav Mahleri poolt saksa poeedi Friedrich Rückerti tekstile loodud laulutsükkel.

Mahler viisistas aastatel 1901–1904 kokku kümme Friedrich Rückerti luuletust, millest viis on koondatud nimetatud kogumikku. Üks viiest laulust jäi orkestreerimata, kuid selle töö tegi ära Leipzigi muusik Max Puttmann. Kontsertidel kantakse seda tavaliselt ette koos ülejäänud sama kogumiku lauludega. Ülejäänud viis laulu moodustavad tsükli "Surnud laste laulud" ("Kindertotenlieder").

1901. aastal Gustav Mahler haigestus ja peaaegu suri suure stressi tõttu oma kõrgel positsioonil Viini Riigiooperi juhi ja peadirigendina. Pärast mitmenädalast eemalviibimist ta siiski toibus. Tema tervenemisele aitas kaasa kohtumine Alma Schindleriga, kellesse Mahler armus, kirjutades talle oma 20-leheküljelise armastuskirja. Samal aastal ta abiellus Almaga ja kirjutas oma kuulsad laulutsüklid "Surnud laste laulud" ja "Rückerti laulud".

Rückerti surmaihalusest ja rahust rääkiv luule liigutas Mahlerit sedavõrd, et ta püüdis poeediga samastuda nii kõnepruugis kui ka oma teoste teemades. Sestpeale ongi tema vokaallooming seotud Rückerti luulega. Rückerti laulude hulka kuulus algselt neli laulu. Pärast Almaga abiellumist kirjutas Mahler veel lisaks laulu "Liebst du um Schönheit" kui deklaratsiooni armastusest oma naise vastu.

Neli esimest teost tulid esmaettekandele Viinis 29. jaanuaril 1905.


Hüdropürolüüs

Hüdropürolüüs on orgaaniliste ühendite lagunemine kõrgel temperatuuril vee juuresolekul.

Viimasel ajal arvatakse, et fossiilkütuste moodustumine kõrgmolekulaarsetest ühenditest maapõues kõrge rõhu all toimub vee osalusel väiksema temperatuuri tõusu tingimustes ja efektiivsemalt.


Exclusive Stone OÜ

Exclusive Stone OÜ on Harjumaal Rae külas asuv ettevõte, mille põhitegevusala on pressgraniidi ja -marmori töötlemine.

Ettevõtte tegevjuht on Edita Piekute.

2014. aastast toimub osa nende tööst tootmishoones Vana-Vigala külas.


Kuus Igamehe monoloogi

"Kuus Igamehe monoloogi" (saksa Sechs Monologe aus Jedermann) on Šveitsi helilooja Frank Martini 1946. aastal loodud laulutsükkel.

Kui helilooja sõber, bariton Max Christmann, palus heliloojal kirjutada talle mõned laulud, ei suutnud Martin kohe leida talle sobivat luuleteksti. Kuna ta oli aga plaaninud kirjutada ooperi Hugo von Hofmannsthali igal aastal Salzburgi festivalil etenduva näidendi "Igamees" (Jedermann) ainetel, siis otsustas ta võtta näidendi tekstist kuus monoloogi.

Näidend "Igamees" räägib mehest kui inimkonna koondportreest, kes seisab surma hetkel silmitsi oma Loojaga. Ei sõbrad, sulased, raha ega kuld aita tal otsustada, kas tema tee läheb taevasse või põrgusse. Vaid tema ise on see, kes otsustab oma heade ja halbade tegude ning saatuse üle. Teoses käsitletavatel alandlikkuse ja vastutuse teemadel on tähtis koht ka tänapäeva tihti kergemeelses maailmas. Martini muusika ilulemise või mõttetute "kaunistusteta", ühest küljest lihtne, kuid teisalt vägagi kompleksne helikeel sunnib kuulajat mõtisklema kunsti sügavamate väärtuste üle.


Cantus Benjamin Britteni mälestuseks

"Cantus Benjamin Britteni mälestuseks" (ingliskeelne pealkiri "Cantus in Memory of Benjamin Britten", kasutatakse ka ladinakeelset pealkirja "Cantus in memoriam Benjamin Britten") on eesti helilooja Arvo Pärdi 1977. aastal (teine versioon 1980) loodud teos, mille ta kirjutas inglise helilooja Benjamin Britteni mälestuseks.

Muusikateose pikkus on 6 minutit. Teose kandis esimest korda ette Eesti Riiklik Sümfooniaorkester (dirigent Eri Klas) 7. aprillil 1977 Estonia kontserdisaalis.


Liina Kersna

Liina Kersna (neiupõlvenimi Liina Lepik; sündinud 3. aprillil 1980 Tallinnas) on eesti ajakirjanik, poliitik ja riigiametnik. Ta oli Kaja Kallase esimese valitsuse haridus- ja teadusminister (2021–2022).


Paavstlik Teaduste Akadeemia

Paavstlik Teaduste Akadeemia, ka Vatikani paavstlik teaduste akadeemia, ka Paavsti teaduste akadeemia (ladina keeles Pontificia Academia Scientiarum) on Vatikani teaduste akadeemia, üks paavstlikke akadeemiaid.

Paavstliku teadusakadeemia asutas 1936. aastal paavst Pius XI eesmärgiga edendada matemaatika, füüsika- ja loodusteaduste arengut ning epistemoloogiliste probleemidega seotud uuringuid.

Paavstliku teadusakadeemia eelkäija oli 1847. aastal paavst Pius IX asutatud Accademia Pontificia dei Nuovi Lincei.

Paavstliku teadusakadeemia peakorter asub Vatikani aedades paiknevas Casina Pio IV hoonekompleksis. Samas kompleksis asuvad ka kaks teist paavstlikku akadeemiat – Paavstlik Sotsiaalteaduste Akadeemia ja Püha Thomas Aquinase Paavstlik Akadeemia.


Andres Metsoja

Andres Metsoja (sündinud 25. novembril 1978 Vändras) on eesti poliitik, Riigikogu liige.

Ta lõpetas aastal 1997 Järvakandi Gümnaasiumi ning aastal 2004 Audentese Ülikooli ärikorralduse erialal. Ta õpib magistriõppes Tartu Ülikoolis strateegilise juhtimise erialal.

Ta oli aastatel 2002–2007 Kaisma vallavanem. Aastatel 2007–2010 oli ta Pärnumaa Omavalitsuste Liidu juhatuse esimees. Aastatel 2010–2015 oli ta Pärnu maavanem.

Ta kuulus 5. aprillist 2004 Erakonda Res Publica (pärast erakondade ühinemist kuulub ta Isamaa ja Res Publica Liitu). Ta oli aastatel 1999–2007 Kaisma vallavolikogu liige. 2013. aasta kohaliku omavalitsuse volikogude valimistel valiti ta Erakond Isamaa ja Res Publica Liidu nimekirjas (1009 häälega) Pärnu linnavolikogu liikmeks. Kuni 1. märtsini 2024 oli ta Pärnu volikogu esimees. 2015. aasta Riigikogu valimistel valiti ta Erakond Isamaa ja Res Publica Liidu nimekirjas 2207 häälega Riigikogu XIII koosseisu liikmeks.

13. mail 2017 valiti ta Isamaa ja Res Publica Liidu aseesimeheks ja 26. augustil 2023 partei uueks peasekretäriks.

2021. aastal pälvis Andres Metsoja aasta märkimisväärselt keskkonnavaenuliku teo või suhtumise eest keskkonnakirve. Talle heideti ette looduskaitseseaduse muutmise seaduse eelnõu algatamist, millega tehti ettepanek sisuliselt kaotada praegu kehtiv ehituskeeluvöönd – selle ulatust vähendataks praeguselt kuni 200 meetrilt vaid 20 meetrini. Selline muudatus mõjutaks oluliselt nii randade ja kallaste hapraid ökosüsteeme, veekogude veekvaliteeti kui ka avalikkuse ligipääsu veekogude äärde.


Martin Repinski

Martin Repinski (sündinud 6. augustil 1986 Kohtla-Järvel) on Eesti ettevõtja, taksojuht ja poliitik.

Ta oli Jõhvi vallavanem aastatel 2018–2019. Ta oli XIII Riigikogu liige 2015–2018 ja XIV Riigikogu liige 2019–2023.

Ta sai maaeluministriks Jüri Ratase esimeses valitsuses, kuid otsustas mitmesuguste skandaalide tõttu peagi ametist tagasi astuda, millega temast sai Eesti iseseisvuse taastamise järgse aja lühima ametiajaga minister kuni 2019. aasta aprillini, mil väliskaubandus- ja infotehnoloogiaminister Marti Kuusiku ametiajaks jäi kaks päeva.

Martin Repinski on aastast 2012 Eesti Kitsekasvatajate Liidu juhatuse esimees, aastast 2013 Eesti Piimakäitlemistalude Liidu juhatuse liige ja aastast 2014 MTÜ Eesti Noortalunikud juhatuse liige. 19. jaanuarist 2017 kuni 27. septembrini 2018 oli Martin Repinski Rahvusooperi Estonia nõukogu liige.


Põhjapõdrakasvatus

Põhjapõdrakasvatus ehk porokasvatus on põhjapõtrade kasvatamine.

Põhjapõdrakasvatus on põhjarahvaste vana eluala Põhja-Euraasias.

Tuntumad põhjapõdrakasvatajad on saamid.


Poiss

Poiss ehk poisslaps ehk poeglaps on meessoost laps.

Nimetust 'poiss' kasutatakse ametinimetustes, kus see väljendab ametitäitja (suhtelist) noorust või õpilaseks olekut, nt ajalehepoiss, jooksupoiss, kooripoiss, õpipoiss, aga ka täiskasvanud mehe kohta, kui mingil põhjusel rõhutatakse tema poisilikke omadusi, nt poissmees ehk vanapoiss.


Purilend

Purilend ehk purilendamine (inglise gliding, saksa keeles Segelflug) on mootorita vabalend õhust raskemal lennuaparaadil purilennukil, kasutades selleks kõiki tõusvate õhuvoolude liike. Ka linnud, sagedamini röövlinnud, kured ja kajakad, lendavad energia kokkuhoiuks purilennu põhimõttel, kattes niiviisi lennates pikki vahemaid. Purilend on mitmekülgne ja huvitav harrastus. Purilennus peetakse võistlusi, ka maailmameistrivõistlusi.

Eesti purilennukeskus asub Lõuna-Eestis Võru maakonna ja Põlva maakonna piiril Ridali Lennuklubis (Ridali lennuväli), kus purilennuks on Eesti kõige soodsamad tingimused. Purilennuga tegeletakse mingil määral (juhu- ja huvilennud) ka Tallinna Aeroklubi Kuusiku lennuväljal Rapla maakonnas.


Must surm

Must surm oli inimajaloo üks kõige laastavamaid katkupandeemiaid, mille põhjustajaks peetakse katkubakterit.

Musta surma katkuepideemia sai alguse arvatavasti Hiinast ning levis nakatunud näriliste ja inimeste kaudu Konstantinoopolisse, Indiast Krimmini ja 1347. aastal Veneetsiasse, Genovasse ja Sitsiiliasse.

Selle tagajärjel suri katku hinnanguliselt 75–200 miljonit inimest. Euroopas, kus pandeemia tippaeg oli aastatel 1346–1353, suri sellesse 30–60% elanikkonnast.


Vigala Meeskvintett

Vigala Meeskvintett on eesti ansambel. Esimest korda astuti nelja mehega rahva ette 19. detsembril 1997, alates 2001. aastast esinetakse viiekesi.


Lohu linnuse piiramine

Lohu linnuse piiramine toimus 1223./1224. aasta talvel pärast jõulupühi, kui riialaste (Mõõgavendade ordu ja Riia piiskopi) vägi ründas end Lohu linnuses (või Keava linnuses) kaitsvaid harjulasi. Pärast kahenädalast piiramist andsid seesolijad alla.

Lahingut on kirjeldatud Henriku Liivimaa kroonikas.


Donbassi sõja kronoloogia (2015. aasta juuli–september)

Ukrainas Euromaidani liikumise, Ukraina revolutsiooni ja Krimmi annekteerimise järel alanud Donbassi sõja (Vene-Ukraina "hübriidsõja") kronoloogia, sündmused alates 2015. aasta 1. juulist. Varasema aja sündmused on kajastatud artiklites 2014. aasta märtsi–juuni, juuli–septembri ja oktoobri–detsembri kohta ning 2015. aasta jaanuari–märtsi ja aprilli–juuni kohta.


Natalia saatuse lained

"Natalia saatuse lained" (hispaania keeles "Natalia del Mar") on Venezuela seriaal, mis jooksis Venezuela televisioonis 28. juunist 2011 kuni 12. märtsini 2012. Eestis näitas sarja Kanal 2 alates 12. veebruarist 2015.

Protagoniste mängivad Sabrina Salvador ja Manuel Sosa. Víctor Cámara, Fedra López, Rosalinda Serfaty ja Juliet Lima on selle seriaali antagonistide rollis.


Otto Arnold von Paykull

Otto Arnold von Paykull (1662 – 4(Rootsi kalendri järgi)/14. veebruar 1707 Stockholm) oli Eestimaa päritolu Saksi sõjaväelane (kindralmajor). Teda peetakse ka üheks ainukeseks alkeemikuks, kellel õnnestunud muuta suvalisi metalle kullaks, mitte kasutades seatina.

Tema vanemad olid oletatavasti (vermutlich) Järve mõisnik Johann Friedrich von Paykull ja Elisabeth von Lode (surnud 1668).

Alates 1677. aastast teenis ta Saksi sõjaväes ja abiellus 1686. aastal kindralleitnant Minckowitzi tütrega. Ta osales 1700. aastal Riia piiramises, 1705. aastal langes Varssavi lahingus rootslaste kätte vangi, mõisteti Karl XII käsul reetmise eest surma ja hukati.


Annum per annum

"Annum per annum" on eesti helilooja Arvo Pärdi 1980. aastal loodud teos orelile. Muusikateose pikkus on 8 minutit. Teose kandis esimest korda ette Leo Krämer 12. oktoobril 1980 Saksamaal Speyeris.


Teadmata kadunud isik

Teadmata kadunud isik on õigustermin, mida kasutatakse inimese kohta, kelle elusoleku või surma ja/või asukoha kohta puudub tõepärane teave.

Eesti õiguses (tsiviilseadustiku üldosa seadus, § 17) loetakse teadmata kadunud isikuks "isik, kelle viibimiskoha, elusoleku või surma kohta puuduvad andmed niivõrd pika aja jooksul, et vastavalt asjaoludele on tõsiseid kahtlusi tema elusoleku suhtes."

Varasema tsiviilkoodeksi kohaselt pidi isik olema kadunud neli aastat, et teda võiks teadmata kadunuks tunnistada. Estonia huku järel tunnistasid kohtud 1995. aasta algul teadmata kadunud isikuteks lihtsustatud korras neid hukkunuid, kelle kohta polnud andmeid pääsemise kohta ega olnud leitud ka nende surnukehi.

Järelevalvet Rahvusvahelise konventsiooni kõigi teadmata kadunud isikute kaitseks täitmise üle teostab ÜRO Inimõiguste Ülemvoliniku Ameti haldusalas olev "Teadmata kadumiste komitee" (inglise The Committee on Enforced Disappearances (CED)).

Rahvusvahelist kadunud inimeste päeva tähistatakse igal aastal 30. augustil.


De profundis

"De profundis" on eesti helilooja Arvo Pärdi 1977. aastal loodud teos. Teos on pühendatud Gottfried von Einemile. Muusikateose pikkus on 7 minutit. Teose kandis esimest korda ette Vokalensemble Kassel (dirigent Klaus Martin Ziegler) 25. aprillil 1981 Saksamaal Kasselis Martinskirche kirikus.


Daugavpilsi ja Rēzekne piiskopkond

Daugavpilsi ja Rēzekne piiskopkond (Daugavpils un Rēzeknes eparhija, ) on Läti Õigeusu Kiriku piiskopkond Läti idaosas.

Piiskopi residents on Daugavpilsis ja katedraaliks on Daugavpilsi Borisi ja Glebi katedraal. Piiskop on Aleksandr (Matrjonin).

Daugavpilsi ja Rēzekne piiskopkond asetseb Lätis riigi idaosas. Piiskopkonda kuuluvad Balvi, Baltinava, Rugāji, Viļaka, Cibla, Kārsava Ludza Zilupe, Gulbene, Aknīste, Jēkabpilsi, Krustpilsi, Sala, Viesīte, Rēzekne, Viļāni, Līvāni, Preiļi, Riebiņi, Vārkava, Cesvaine, Ērgļi, Lubāna, Madona, Varakļāni, Ilūkste, Daugavpilsi, Dagda ja Krāslava piirkond.

Praegusel Daugavpilsi piiskopkonna territooriumil asutati aastal 1913 Połacki piiskopkonna vikariaat. Vikaarpiiskopi residentsiks jäi Połack. Vikariaat lõpetas tegevuse aastal 1920.

6. juulil 1989 loodi Daugavpilsi vikariaat taas, seekord Riia piiskopkonna osana. 12. märtsist 2013 on vikariaat iseseisev piiskopkond.

Aastail 1913–1920 oli vikaarpiiskopiks Panteleimon (Rožnovski). 23. juulist 1989 kuni 27. oktoobrini 1990 oli piiskopiks Aleksandr (Kudrjašov). Praegune piiskop on ametis 19. augustist 2006, kuni aastani 2013 oli ta vikaarpiiskop.


Passio

"Passio" (täispealkirjaga "Passio Domini nostri Jesu Christi secundum Joannem") on eesti helilooja Arvo Pärdi 1982. aastal loodud passioon. Muusikateose pikkus on 75 minutit. Teos kanti esimest korda ette 27. novembril 1982 Saksamaal Münchenis.


Misty Copeland

Misty Danielle Copeland (sündinud 10. detsembril 1982 Kansas Citys) on Ameerika Ühendriikide balletitantsija.

Ta alustas balletiõpinguid 13-aastaselt Los Angeleses San Pedros. Aastal 2001 sai temast New Yorgi balletiteatri American Ballet Theatre tantsija, 2007. aastast balletisolist.

Juunis 2015 sai Misty Copeland balletiteatri American Ballet Theatre esimeseks afroameerika päritolu esitantsijaks.

Ajakiri Time valis ta 2015. aastal saja mõjukaima inimese nimekirja Time 100.


Vikipeedia:Panoraamivabadus 2015

__NOTOC__

. 2015

Vikipeedia vajab fotosid nüüdisaegsetest hoonetest.

Täieliku panoraamivabaduse puudumine tähendab, et vabalt kasutatavas Vikipeedias pole võimalik paljusid objekte vajalikul tasemel illustreerida.

Juba enam kui kümme aastat on vabatahtlikud kogunud loendamatul hulgal fakte ning panustanud miljoneid töötunde Vikipeedia loomisesse. Fotograafid on artiklite illustreerimiseks annetanud sadu tuhandeid fotosid.

Enamikus Euroopa Liidu riikides võib Vikipeedia vabalt kasutada fotosid avalikust ruumist, kuna neis kehtib täielik panoraamivabadus. See on autoriõiguse säte, mis lubab inimestel piiramatult luua ja kasutada fotosid avalikest kohtadest, kaitstes samas arhitekti või kunstiteose autori õigusi.

Euroopa Parlamendi hiljutine ettepanek on seadnud ohtu paljude selliste kujutiste vaba kasutamise. Kui ELi autoriõiguse reformi käigus peaks vastu võetama Õiguskomisjoni pakutud piirava sisuga tekst, ei oleks sajad tuhanded Vikipeediasse lisatud pildid enam vabalt kasutatavad ning need tuleks Vikipeediast eemaldada. Loe lähemalt →

Kirjuta Euroopa Parlamendi saadikule


Marsi talu kalmistu

Marsi talu kalmistu on kalmistu Stukolova külas Laura vallas Setumaal. Tänapäeval asub see Venemaa territooriumil ning on sealse haldusjaotuse järgi Pihkva oblasti Petseri rajooni Laura valla Stukolova külas.


Miko Haljas

Miko Haljas (sündinud 20. jaanuaril 1967) on Eesti diplomaat.

Miko Haljas lõpetas 1994. aastal Tallinna Tehnikaülikooli keemiainsenerina. 1995. aastal lõpetas ta Eesti Diplomaatide Kooli. Ta on täiendanud end Clingendaeli Rahvusvaheliste Suhete Instituudis Haagis (lõpetas 1998) ja NATO Kaitsekolledžis Roomas (lõpetas 2003).

Aastatel 1995–2016 töötas Miko Haljas välisministeeriumis. Ta alustas diplomaadikarjääri lauaülemana, töötas seejärel 1999–2002 teise sekretärina Eesti saatkondades Soomes ja Ameerika Ühendriikides. Aastatel 2003–2006 töötas Haljas välisministeeriumi julgeolekupoliitika büroo direktorina. Seejärel oli ta 2006–2010 suursaadik Ungaris, Horvaatias ja Sloveenias, 2010–2012 Välisministeeriumi julgeolekupoliitika ja rahvusvaheliste organisatsioonide osakonna peadirektor, 2012–2016 suursaadik Türgis, Aserbaidžaanis ja Liibanonis.

1. veebruarist 2016 kuni 1. märtsini 2017 oli Haljas kaitseministeeriumi kaitsepoliitika asekantsler.

Kaitseministeeriumist suundus Haljas tagasi välisministeeriumisse, kus ta oli aastatel 2017–2019 julgeolekupoliitika ja transatlantiliste suhete büroo direktor. Mais 2019 nimetati ta suursaadikuks Egiptuses, oktoobris 2019 ühtlasi suursaadikuks Jordaanias ja Liibanonis. Egiptuses andis ta oma volikirjad üle septembris 2019. Aastal 2022 kutsus president Alar Karis ta tagasi suursaadiku kohalt Egiptuses ja nimetas ta 30. mail 2022 suursaadikuks Poola Vabariigis. Miko Haljas andis oma volikirja Poola presidendile Andrzej Dudale üle 15. septembril 2022.

Miko Haljas on abielus. Ta valdab eesti, inglise, vene ja soome keelt.


Eurominority

Eurominority (lühendault ka EuroM) on oma riigita Euroopa vähemusrahvusi ühendav organisatsioon. Organisatsioon asutati 1999. aastal Mikael Bodlore-Penlaez eestvõttel.

Organisatsioon haldab veebilehte eurominority.eu, kus on infot Euroopa vähemusrahvuste kohta. Veebilehel on tutvustatud ka võrukesi.


Rahvuslik Kultuuripalee

Rahvuslik Kultuuripalee (bulgaaria keeles Национален дворец на културата, lühend НДК) on mitmeotstarbeline konverentsi- ja näitusekeskus Bulgaaria pealinnas Sofias. See on suurim omataoline Kagu-Euroopas. See avati 1981. aastal Bulgaaria riigi 1300. aastapäeva auks.

Keskuse rajamiseks andis idee kommunistliku juhi Todor Živkovi tütar Ljudmila Živkova. Hoone projekteeris bulgaaria ja välismaa arhitektide meeskond, keda juhtis Alexander Georgiev Barov. Teine meeskond kujundas keskuseesise väljaku. Sisekujunduselt on kultuuripalee ühtse stiiliga, kasutades kaheksanurkseid motiive ja raskeid tumedaid värve. Saalide seinu katavad suured ajaloolisi isikuid ja sündmusi kujutavad maalingud. Kaheksakorruselises hoones (lisaks kolm korrust maa all) on põrandapinda 123 000 m². Suurim saal mahutab üle 3000 inimese.

Kultuuripalees korraldatakse kontserte, mitmekeelseid konverentse, näitusi ja etendusi. Seal toimub ka Sofia rahvusvaheline filmifestival.


Islamiriigi sõja kronoloogia (2014. aasta juunist)

Juunis 2014 algas Iraagis sõjategevus. Sunniitlikud Iraagi ja Levandi Islamiriigi (ISIL) võitlejad vallutasid Põhja-Iraagis ligi kahe miljoni elanikuga Mosuli linna. ISIL alustas seejärel pealetungi lõunasse Bagdadi suunal ja hõivas peagi ka vähemalt osaliselt Tikriti. Kuu lõpul kuulutati välja islamikalifaat ning organisatsioon viis läbi nimevahetuse – ISIList sai lihtsalt Islamiriik (IR). Takfiri liikmeskond on Süürias ja Iraagis eduka sõjategevuse tulemusel mitmekordistunud kuni 30 000 liikmeni. Islamiriigi käes olev ala on pindalalt suurem kui Suurbritannia ning ainuüksi Iraagis Mosulis on umbes 5000 võitlejat.

Iraagi armee sunniitlik osa andis sunniitlikule Islamiriigile kiiresti alla. Ši-iitlik osa, mida toetab Iraani armee aga kaitseb jätkuvalt Bagdadi piirkonda.

Kalifaadi väljakuulutamisega andis IR ära oma sõjalise eelise, hajutatus ja nähtamatus. Nüüd on IRil maa-ala, mida tuleb kaitsta. IR on sisemine killustatus eri huvigruppide vahel muudavad IRi ründamise lihtsamaks. USA ja Euroopa Liit toetavad Iraagi armeed ja kurde. Iraan andis kurdidele vajalikku relvastust.

Augustist 2014 on IR võitlejad USA õhurünnakute märklauaks. Iraagi sõjavägi ja šiiade vabatahtlikud on asunud vasturünnakule.


Max Plancki Aju-uuringute Instituut

Max Plancki Aju-uuringute Instituut (saksa keeles Max-Planck-Institut für Hirnforschung; lühend MPIH) on Max Plancki Ühingu egiidi all tegutsev teadusuurimisinstituut.

Max Plancki Aju-uuringute Instituut asutati 1914. aastal, algselt Berliinis nimega Keiser Wilhelmi Aju-uuringute Instituudi (Kaiser-Wilhelm-Institut für Hirnforschung). Alates 1948. aastast kannab instituut praegust nime.

Alates 1962. aastast asub instituut Frankfurdis. 2013. aastal kolis instituut uude hoonesse Riedbergi linnaosas.

Sarnaselt mõne teise Max Plancki instituudiga täitsid ka Aju-uuringute instituudi direktori ülesandeid osakondade direktorid järgemööda paariaastaste perioodide kaupa.

Alates 2014. aastast on instituudi direktor Moritz Helmstaedter.


Islamiriigi kodusõdade kronoloogia (2014. aasta juunist)

suuna Islamiriigi sõja kronoloogia (2014. aasta juunist)


Anton Jassinski

Anton Jassinski (vene keeles Анто́н Ники́тич Яси́нский; 4. oktoober (vkj. 22. september) 1864 Mežiritš, Kiievi kubermang – 13. november 1933 Moskva) oli vene ajaloolane.

28. novembrist 1896 oli ta Tartu ülikoolis erakorraline ajalooprofessor. Detsembrist 1901 oli ta Tartu ülikooli üldajaloo kateedris korraline professor.

1908–1915 juhtis ta enda asutatud Tartu Kõrgemaid Naiskursusi.


Carl Eugen Mercklin

Carl (Karl) Eugen Mercklin (19. aprill 1821 Riia – 9. detsember 1904 Peterburi) oli baltisaksa botaanik-füsioloog, paleobotaanik. Ta oli Peterburi Teaduste Akadeemia korrespondentliige (1864).

Ta õppis aastatel 1831–1835 Cēsise lähedal asuvas Bērzaine Maagümnaasiumis (Livländisches Landesgymnasium zu Birkenruh bei Wenden) ja aastatel 1836–1839 Riia Kubermangugümnaasiumis. Aastatel 1840–1844 õppis ta Tartu ülikoolis botaanikat.


Adam Rudnicki

Adam Rudnicki (16. märts 1897 – 1964) oli Poola sõjaväelane ja ühiskonnategelane.

1938 anti talle Kotkaristi III klassi teenetemärk.


Lõplikult moodustatud Abeli rühm

Lõplikult moodustatud Abeli rühm on Abeli rühm (G,+), mis on lõplikult moodustatud rühm.

Lõplkult moodustatud Abeli rühmade fundamentaalteoreem annab nende rühmade täieliku klassifikatsiooni.


Eesti ettevõtlus- ja infotehnoloogiaminister

Ettevõtlus- ja infotehnoloogiaminister oli Vabariigi Valitsuse liige, kes juhis koos majandus- ja taristuministriga Majandus- ja Kommunikatsiooniministeeriumi.

Ettevõtlus- ja infotehnoloogiaministri vastutusvaldkonnas oli kaubanduse, teenuste, tooteohutuse, tööstuse, ettevõtluse korraldamine ja arengu toetamine; ekspordiarengu korraldamine; kapitalile ligipääsu ja investeeringute kaasamine; tehnoloogilise arendustegevuse, innovatsiooni, turismi, metroloogia, standardimise, sertifitseerimise, akrediteerimise, tegevuslubade ja majandustegevusteadete, registrite, tarbijakaitse, informaatika, telekommunikatsiooni, postside ja riigi infosüsteemide arendamise koordineerimine; meediateenuste osutamise riiklik korraldamine ja selle üle riikliku järelevalve teostamine; samuti majanduse arengukavade väljatöötamine ja elluviimine eelnimetatud valdkondades.

Ettevõtlus- ja infotehnoloogiaministri haldusalasse kuulusid Riigi Infosüsteemi Amet, Tarbijakaitse ja Tehnilise Järelevalve Amet, Eesti Standardimis- ja Akrediteerimiskeskus, Eesti Akrediteerimiskeskus, Eesti Interneti Sihtasutus, Ettevõtluse ja Innovatsiooni Sihtasutus, Riigi Infokommunikatsiooni Sihtasutus, Ida-Virumaa Tööstusalade Arendus, Tallinna Teaduspark TEHNOPOL, Tartu Teaduspark, Nordic Institute for Interoperability Solutions, Metrosert, Eesti Post.

Ministri nimetas ametisse ja vabastas ametist Vabariigi President peaministri ettepanekul. Minister astus ametisse ametivande andmisega Riigikogu ees.


Injektiivne funktsioon

Injektiivse funktsiooni sihthulgal ei saa olla väiksem võimsus kui lähtehulgal, sest muidu ei jätkuks sihthulgas kõigi lähtehulga elementide jaoks elemente.

Injektiivse funktsiooni kujutis \{f(x)|x\in X\} võib olla sihthulga Y pärisalamhulk. Teiste sõnadega, võib olla elemente y\in Y, mis ei ole kujutised f(x), (nii on ka joonisel). Selle poolest erineb injektiivne funktsioon bijektiivsest funktsioonist, mille puhul peale injektiivsuse nõutakse veel, et sihthulga iga element on kujutis f(x).


Es sang vor Iangen Jahren

"Es sang vor Iangen Jahren" on eesti helilooja Arvo Pärdi 1984. aastal loodud teos. Teos on pühendatud Diether de la Mottele. Muusikateose pikkus on 4 minutit. Teos kanti esimest korda ette 17. novembril 1984 Saksamaal Hannoveris.


Hümn suurele linnale

"Hümn suurele linnale" on eesti helilooja Arvo Pärdi 1984. aastal (teine versioon 2004. aastal) loodud teos ansamblile. Muusikateose pikkus on 5 minutit. Teose kandsid esimest korda ette Joel Sachs (klaver) ja Cheryl Seltzer (klaver) 10. märtsil 1984 New Yorgis Alice Tully Hallis.


Festina lente (Pärt)

"Festina lente" on eesti helilooja Arvo Pärdi 1988. aastal (teine versioon 1990. aastal) loodud teos keelpilliorkestrile. Teos on pühendatud Manfred Eicherile. Muusikateose pikkus on 6-9 minutit. Teose kandis esimest korda ette Bonni Beethovenhalle orkester (dirigent Dennis Russell Davies) 26. juunil 1988 Saksamaal Bonnis.


7 Magnificat-Antiphonen

"7 Magnificat-Antiphonen" on eesti helilooja Arvo Pärdi 1988. aastal (teine versioon 1991. aastal) loodud teos segakoorile. Muusikateose pikkus on 15 minutit. Teose kandis esimest korda ette RIAS Kammerkoor (dirigent Marcus Creed) 11. oktoobril 1988 Saksamaal Berliinis.

2008 lõi Pärt teosest versiooni "O-Antiphonen", mis oli 8 tšellole. O-Antiphonen kanti esimest korda ette 21. oktoobril 2008 Amsterdamis.


Gaas (riie)

Gaas ehk gaasriie on üldnimetus väga kergetele poolläbipaistvatele algselt siidist, tänapäeval ka muust materjalist kangastele, millel on eriline sidus ja võrkjas struktuur.

Gaasriiet iseloomustab eriline sidusetüüp, punumis- ehk gaassidus. Kudumisel põimitakse kaks lõimelõnga ühe koelõngaga, ilma et neid tihendataks. Lõngadevaheliste vahede tõttu on gaaskangas õrn ja poolläbipaistev. Gaaskoelised kangad on tarlatan, marli, etamiin, markisett.

Nimetust, mis pärineb prantsuse keelest (gaze), seostatakse Gaza linnaga, kus seda riiet esimest korda valmistati ja kust seda 1561. aastal Euroopasse viidi. Laenuallikaks peetakse araabia keele sõna qazz ('toorsiid'), mis pärineb linna nimest.

19. sajandi lõpus olid moes gaasriidest ballikleidid atlass- või satäänalusega.

Tänapäeval kasutatakse gaasriiet põhiliselt dekoratiivkangana, eriti pulmade puhul.


Frankfurdi süvauuringute instituut

Frankfurdi süvauuringute instituut (inglise keeles Frankfurt Institute for Advanced Studies, akronüüm FIAS) on interdistsiplinaarne uurimisinstituut Saksamaal Frankfurdis.

Frankfurdi süvauuringute instituut asutati 2003. aastal. FIAS koondab teadlasi füüsika, matemaatika, aju-uuringute, eluteaduste ja arvutiteaduse valdkonnast. Instituudis töötab umbes 200 teadlast 25 riigist.

2005. aastal alustas tööd instituudi juures rahvusvaheline kraadiõppurite kool Frankfurt International Graduate School for Science (akronüüm FIGSS).

2007. aastal kolis instituut uude hoonesse Riedbergi linnaosas asuvas Frankfurdi Goethe ülikooli linnakus.


Gaasgangreen

Gaasgangreen ehk gaasödeem ehk gaasflegmoon ehk anaeroobne gangreen ehk gaasroiskkärbus ehk roiskgangreen on anaeroobse bakteri (tavaliselt Clostridium perfringens) põhjustatud haavanakkus.

Gaasgangreen on eluohtlik haigus, mis nõuab viivitamatut arstiabi.


Gaasianalüsaator

Gaasianalüsaator on seade (mõõteriist), millega määratakse gaasisegu kvalitatiivne ja kvantitatiivne koostis (tehakse gaasianalüüs).

Eristatakse käsitsi kasutatavaid ja automaatseid gaasianalüsaatoreid. Esimeste seas on kõige levinumad niisugused absorptsioonigaasianalüsaatorid, milles gaasisegu komponente absorbeerivad järjest eri reagendid. Automaatsed gaasianalüsaatorid mõõdavad pidevalt gaasisegu või selle üksikute komponentide mingit füüsikalist või füüsikalis-keemilist karakteristikut.


Gaasidünaamika

Gaasidünaamika on aerodünaamika haru, mis uurib gaasi liikumise seaduspärasusi, arvestades gaasi kokkusurutavust (tiheduse sõltuvust rõhust).

Erinevalt klassikalisest aerodünaamikast tegeleb gaasidünaamika ülesannetega, mille puhul gaasi kokkusurutavus mõjutab oluliselt gaasi käitumist. Need on eeskätt ülesanded gaasivoogude liikumise kohta kiirustel, mis on lähedased helikiirusele gaasis või ületavad selle, mistõttu tekib suur rõhulang ja lööklaine. Teiseks näiteks on need gaasikeskkonnas toimuvad protsessid, millega kaasnevad eksotermilised (põlemine, plahvatus) või endotermilised (elektrolüütiline dissotsiatsioon) keemilised reaktsioonid: gaasi keskmise molekulmassi muutumise ja energia eraldumise tõttu ei ole ideaalse gaasi mudel neil juhtudel rakendatav.


Üllar Võrno

Üllar Võrno (sündinud 13. aprillil 1955) on eesti valgustuskunstnik.

Ta on õppinud ja end täiendanud Moskva Väikses Teatris (vene keeles Малый театр) ja Soome Rahvusteatris. Võrno on töötanud Rakvere Teatris ja Eesti NSV Riiklikus Kunstiinstituudis ning teinud koostööd teiste seas Mikk Mikiveri ja Evald Hermakülaga.


Gaasimootor

Gaasimootor on sisepõlemismootor, mis kasutab gaaskütust, st kasutab kütusena vedelgaasi (propaani ja butaani segu) või maagaasi (metaan). Gaasimootor töötab Otto tsükli põhimõttel, soojust viiakse töötava keha juurde konstantse ruumala juures. Sama tsükliga töötavate bensiinimootoritega võrreldes on surveaste kõrgem (umbes 17). Asi on selles, et kasutatavatel gaasidel on suurem oktaanarv kui bensiinil.


Tartu vojevood

Tartu vojevood (poola wojewoda dorpacki, wojewoda derpski) oli Poola-Leedu haldusüksuse Tartu vojevoodkonna valitseja.

1589–1598 Tartu presidentkonna president Jan Abramowicz (surnud 1602) 1598–1600 vojevood Jan Abramowicz (surnud 1602) 1598 Gerard Denhoff (Gerhard Dönhoff; u. 1550–1598) 1600–1602 Marcin Kurcz (surnud 1602) 1609–1617 Teodor Dadźbog Karnkowski (1573–1617) 1617–1627 Mikołaj Kiszka (u. 1588–1644)

26. augustil 1625 kapituleerus Tartu Poola garnison Rootsi vägedele, vojevoodkonna ala läks Rootsi Kuningriigi võimu alla, kuid Poola jätkas vojevoodide fiktiivset ametisse nimetamist kuni Oliwa rahuni 1660. aastal.

1627–1634 Kasper Denhoff (Caspar Dönhoff; u.1588–1645) 1634–1640 Gothard Jan Tyzenhauz (surn.1640) 1641–1651 Andrzej Leszczyński (u.1606–1651) 1651–1651 Enoch Kolenda 1651–1654 Teodor Denhoff (surnud 1654) 1654–1654 Zygmunt Opacki (surnud 1654) 1654–1658 Olbracht Opacki (u.1621–1680) ?

Vene-Rootsi sõja (1656–1661) tõttu Moskva tsaaririigi võimkonnas.

?–1657 Aleksander Ludwik Wolff 1657–1658 Zygmunt Wybranowski 1658–1660 Przecław Paweł Leszczyński (1605–1670) 1670–1676 Samuel Leszczyński (1637–1676) ?


Gaasipõleti

Gaasipõleti on gaaskütusega (näiteks atsetüleen, maagaas või propaan) seade (põleti) peamiselt kuumutamiseks vajaliku leegi tekitamiseks.

Mõned põletid segavad kütust välisõhuga, et tagada täielik põlemine. Atsetüleeni kasutatakse tavaliselt koos dihapnikuga.

Gaasipõletite rakenduste seas on jootmine ja keevitamine. Viimase korral kasutatakse õhu asemel hapnikku, et saada terase sulatamiseks vajalik kuumem leek. Laboris kasutatakse Bunseni põletit, mille kütuseks on maagaas. Et sulatada metalle sulamistemperatuuriga kuni 1100 °C, näiteks vask, hõbe ja kuld, kasutatakse loomuliku õhutõmbega propaanpõletit.


Academia Europaea

Academia Europaea on valitsusväline assotsiatsioon, mis tegutseb rahvusvahelise teadusakadeemiana.

"Euroopa akadeemia" kontseptsioon esitati 1985. aastal Pariisis Euroopa teadusministrite kohtumisel. Seejärel korraldas Kuninglik Selts 1986. aastal Londonis teadlaste, ühiskonnategelaste ja poliitikute osavõtul kokkusaamise, kus akadeemia loomise idee leidis lõpliku heakskiidu.

Akadeemia asutamiskoosolek toimus 1988. aasta septembris Cambridge'is. Assotsiatsioon sai nimeks Academia Europaea. Presidendiks valiti Briti teadusjuht Arnold Burgen. Esimene plenaaristung peeti Londonis 1989. aasta juunis.


Gaasimask

Gaasimask ehk gaasitorbik on individuaalne keemiakaitsevahend hingamiselundite, silmade ja näo naha kaitsmiseks radioaktiivse tolmu, mürgiste aurude ja gaaside (sealhulgas ründemürkide), suitsu ja bakterite eest.

Filtreeriv gaasimask filtreerib sissehingatavat välisõhku vahetatava kurnaga. See kaitseb teatud mürkainete eest.

Isoleeriv gaasimask isoleerib välisõhust ja annab hingamiseks gaasisegu ning absorbeerib süsihappegaasi.

Voolikuga gaasimaski korral antakse gaasitorbikusse õhku 10–40 m kaugusel paiknevast kompressorist. Seda kasutatakse tavaliselt tootmises kinnistes ruumides, näiteks tsisternvagunite puhastamisel.

Anttik- ja keskajal kasutati gaasimaski asemel käsna või hingati läbi märja riide. Respiraatori leiutas 1785 Prantsusmaa lennunduspioneer Jean-François Pilâtre de Rozier. Esimesena võttis selle praktilisse kasutusse Alexander von Humboldt 1799 Preisimaa kaevanduses, kus töötas kaevandusinsenerina.

Tänapäevase gaasimaski eelkäija leiutas 1847 ja patenteeris 1849 ameeriklane Louis Haslett. See võimaldas hingata nina ja suu kaudu läbi sibulakujulise filtri ning suunas väljahingatava õhu atmosfääri tagasi. Pole teada, et seda oleks kasutama hakatud. Gaasimaski leiutasid ka šotlased John Stenhouse 1854 ja John Tyndall 1870. aastatel.

Masskasutusse võeti gaasimaskid Esimese maailmasõja ajal, sest selles sõjas hakati kasutama keemiarelvi.

Adolf Hitler hakkas kandma väikeseid ninaaluseid vuntse Esimese maailmasõja ajal. Varem olid tal suured kikkvuntsid, kuid sõduritel keelati nende kandmine, sest suurte vuntsidega oli ebamugav gaasimaski pähe tõmmata.


Gaavial

Gaavial ehk gangese gaavial (Gavialis gangeticus) on krokodilliliste seltsi gaaviali perekonna ainus tänapäeval elav (retsentne) liik. Tänapäeval veel ainult Nepalis ja India põhjaosas elavad asurkonnad on kriitiliselt ohustatud ning liik on seetõttu kantud IUCNi punasesse nimestikku.

Gaavial on gaaviallaste sugukonna tüüpliik. Malaisias ja Indoneesia põhjaosas elavat gaavialkrokodilli ei peeta traditsiooniliselt gaaviali lähedaseks sugulaseks, vaid ta paigutatakse krokodillaste sugukonda. Krokodilliliste fülogeneesi molekulaargeneetilised uuringud näitavad aga, et gaavialkrokodill on gaavialiga lähemas suguluses kui kõigi teiste retsentsete krokodillilistega, mistõttu tuleb ka teda arvata gaaviallaste hulka.


Da Da Da

"Da Da Da" (saksakeelse täieliku pealkirjaga "Da Da Da ich lieb dich nicht du liebst mich nicht aha aha aha"; ingliskeelse täispealkirjaga "Da Da Da I Don't Love You You Don't Love Me Aha Aha Aha") on Saksa ansambli Trio laul nende omanimeliselt debüütalbumilt.

1981. aastal avaldatud singlit müüdi üle maailma enam kui 13 miljonit eksemplari ja see jõudis plaadimüügitabelites esikohale Austrias, Šveitsis, Uus-Meremaal ja Lõuna-Aafrika Vabariigis. Saksamaa ja Briti edetabelites jõudis singel teisele kohale.


Kristjan Kõljalg

Kristjan Kõljalg (sündinud 26. detsembril 1982 Paides) on PMT OÜ müügijuht ning endine Eesti poliitik, sh endine Riigikogu liige.

Ta lõpetas aastal 2001 Paide Ühisgümnaasiumi. 2019. aastal lõpetas ta Tartu Ülikooli õigusteaduskonna bakalaureusekraadiga. Ta on Eesti Üliõpilaste Seltsi liige.

Ta töötas aastatel 2004–2005 majandus- ja kommunikatsiooniministri abina. Aastatel 2005–2007 töötas ta OÜ Faarup tegevjuhina ja aastatel 2007–2015 Koigi vallavanemana.

Ta on 7. augustist 2002 Reformierakonna liige. Ta oli aastatel 2002–2009 ja 2017-2018 Paide Linnavolikogu liige. Aastatel 2009–2015 oli ta valitud Koigi vallavolikogu liikmeks, kuid täitis sellel perioodil vallavanema ülesandeid. 9. aprillil 2015 sai ta Riigikogu XIII koosseisu (Jürgen Ligi) asendusliikmeks.

Ta oli aastatel 2007–2014 MTÜ Järva Arengu Partnerid (programmi "Leader" tegevusgrupi) juhatuse liige; aastatel 2007–2013 Järvamaa Omavalitsuste Liidu juhatuse liige ja aastatel 2013–2015 esimees. Aastatel 2008–2013 oli ta SA Järvamaa Arenduskeskuse nõukogu esimees.


Magnus Ernst Dönhoff

Magnus Ernst von Dönhoff (10. detsember 1581 – 18. juuni 1642 Wielewo) oli Rzeczpospolita riigi- ja sõjategelane.

1635–1640 oli ta Pärnu kastellaan. 1640–1642 oli ta Pärnu vojevood. Ta on olnud ka Tartu staarost.


Tomasz Sapieha

Tomasz Sapieha (enne 1598 – 1646) oli Leedu suurvürstiriigi sõja- ja riigitegelane.

1641–1643 oli ta Võnnu vojevood. 1643–1646 oli ta Novogorodoki vojevood.


Teodor Denhoff

Teodor Denhoff (?–1654) oli Rzeczpospolita riigitegelane.

Aastatel 1651–1654 oli ta Tartu vojevood.


Kasper Denhoff

Kasper (Caspar) Denhoff (saksa keeles Kaspar von Dönhoff, 1588–1645) oli Rzeczpospolita riigitegelane Dönhoffide suguvõsast.

1627–1634 oli ta Tartu vojevood.

Ta oli Saksa-Rooma riigivürst.


Modulor

Modulor on šveitsi päritolu prantsuse arhitekti ja maalikunstniku Le Corbusier' (1887–1965) aastatel 1942–1955 välja arendatud proportsioonisüsteem, mille eesmärgiks oli anda arhitektuurile inimese mõõtudel põhinev matemaatiline alus. Idee arhitektuuri aluseks olevast proportsioonisüsteemist esineb juba Vitruviusel.

1948. aastal avaldatud Modulori võib pidada arhitektuuri ajaloo ja teooria üheks märkimisväärsemaks saavutuseks. 1955. aastal täiustas Corbusier proportsioonisüsteemi nii, et see sai kogu tema hilisema arhitektuuriloomingu aluseks.


Big Rigs: Over the Road Racing

"Big Rigs: Over the Road Racing" on 2003. aastal loodud võidusõidumäng, mille on loonud Stellar Stone ja välja andnud GameMill Publishing. Mäng on saanud suure kriitika osaliseks ning seda on korduvalt nimetatud kõige kohutavamaks mänguks läbi aegade.


Czesław Jarnuszkiewicz

Czesław Jarnuszkiewicz (27. august 1888 Kochoń – 19. juuni 1988 London) oli Poola sõjaväelane (brigaadikindral).

Ta sündis Kochońis (praeguse haldusjaotuse järgi Lipno maakonnas Kujawy-Pomorze vojevoodkonnas).

1935. aastal autasustati teda Kotkaristi II klassi teenetemärgiga, tunnustades tema tööd Varssavi korpuse ülemana.


Wojciech Trąmpczyński

Wojciech Stefan Trąmpczyński (8. veebruar 1860 – 2. märts 1953 Poznań) oli Poola poliitik.

Aastatel 1922–1927 oli ta Poola Seimi marssal.

1925. aastal anti talle III liigi 1. järgu Vabadusrist.


Kārlis Goppers

Kārlis Goppers (21. märts/2. aprill 1876 – 25. märts 1941 Ulbroka) oli Läti sõjaväelane ja skaudiliikumise tegelane.

Ta oli Läti Skautide ja Gaidide Keskorganisatsiooni asutaja ja president.

1932. aastal autasustati teda Kotkaristi II klassi teenetemärgiga.


Dmitri Dmitrijev

Dmitri Dmitrijev (sündinud 17. juunil 1982 Kiviõlis) on Eesti poliitik, XIV Riigikogu liige.

Ta lõpetas 2000. aastal Kiviõli Vene Gümnaasiumi ja 2005. aastal Tallinna Tehnikaülikooli ärikorralduse erialal. Aastast 2010 õpib Tallinna Ülikooli Rakvere Kolledžis riigiteaduste magistriõppes.

Ta oli aastatel 2006–2007 Kiviõli Kinnisvarahoolduse OÜ juhatuse liige ja ASi Mäetehnika müügispetsialist-projektijuht.

Aastatel 2012–2015 oli ta SA Ida-Virumaa Tööstusalade Arendus nõukogu liige; aastatel 2014–2015 Ida-Virumaa Omavalitsuste Liidu juhatuse liige; aastatel 2014–2018 Ida-Virumaa Spordiliidu juhatuse liige. Alates 2017. aastast on ta LC Kiviõli asutajaliige ja LC Kohtla-Järve liige.

Aastatel 2019–2020 oli ta OÜ Järve Biopuhastus nõukogu liige ja alates 2018. aastast on Tagatisfondi nõukogu liige.


Tadeusz Schaetzel

Tadeusz Schaetzel de Merzhausen (12. märts 1891 Brzeżany – 26. juuni 1971 London) oli Poola diplomaat ja poliitik.

Ta sündis Brzeżanys (praeguse haldusjaotuse järgi Ternopili oblastis Ukrainas).

1933. aastal anti talle Kotkaristi II klassi teenetemärk.


Wacław Stachiewicz

Wacław Stachiewicz (19. november 1894 Lviv – 12. november 1973 Montréal) oli Poola sõjaväelane (brigaadikindral).

1937. aastal anti talle Kotkaristi I klassi teenetemärk.


Karol Koźmiński

Karol Koźmiński (21. mai 1888 Rożenek – 2. oktoober 1967 Varssavi) oli Poola kirjanik, ajakirjanik, illustraator.

1935. aastal autasustati teda Eesti Punase Risti mälestusmärgi II järgu I astmega, tunnustades tema tööd Poola sõjaministeeriumi pressijaoskonna juhatajana.


Presskann

Presskann on lihtne kohvi valmistamise seade, mis koosneb silindrikujulisest kannust, kaanest ja varda abil selle külge kinnitatud ja üles-alla liigutatavast kannu läbilõike suurusest restist. Kann on tavaliselt valmistatud klaasist, plastmassist või metallist. Rest on tavaliselt nailonist.

Presskannu patenteeris itaallane Attilio Calimani 1929. aastal.

Kohvi valmistamiseks pannakse kannu sobiv kogus kohvipuru ning valatakse peale kuum vesi. Kannule asetatakse peale kaas, kuid rest on ülemises asendis. Kohvil lastakse mõned minutid tõmmata, seejärel vajutatakse rest alla, et see hoiaks kohvipuru kannu põhjas joogist eraldi, ja valatakse jook välja.

Presskannu võib kasutada ka tee valmistamiseks, pannes kannu kohvipuru asemel teepuru, teelehed või muu teesegu.


Mikołaj Kiszka

Mikołaj Kiszka (1588–1644) oli Leedu suurvürstiriigi ja Rzeczpospolita riigi- ja sõjategelane.

1617–1627 oli ta Tartu vojevood.


Liivimaa konföderatsioon

Liivimaa konföderatsioon oli Vana-Liivimaa piiskopkondade, ordu ja linnade tihedama koostöö periood aastatel 1435–1561.

Konföderatsiooni alguseks peetakse 1435. aastat, kui sai alguse Valga konföderatsioon.

Liivimaa kõrgeim seadusandlik ja kohtulik võim oli Liivimaa maapäev, mis eksisteeris 15. sajandi algusest kuni Liivi sõjani. Maapäevad toimusid tihti kas Valgas või Volmaris ning vastavalt kohale on kasutatud ka nimesid Valga maapäev ja Volmari maapäev.


Poppo von Osterna

Poppo von Osterna (umbes 1200 – 9. juuni 1267) oli Saksa ordu tegelane.

1244-1246 oli ta Preisi ordu maameister. 1252-1256 oli ta Saksa ordu kõrgmeister.


Tartu Mill Triathlon

Tartu Mill Triathlon on Tartus toimuv linnatriatloni võistlus. Esimene Tartu Mill Triathlon korraldati 2012. aastal. Triatloni käigus ujutakse Emajões, rattatrass läbib kesklinna ja Supilinna tänavaid ning jooksudistants kulgeb Emajõe kaldapealsel. Võistlus sündis New Yorgi ja Londoni linnatriatloni eeskujul.

Võistluste raames toimub ka lastetriatlon, põhivõistlus on ühtlasi Eesti ja Balti karikavõistluste etapp.

Võistluse nimes kajastub peasponsori – Tartu ettevõtte Tartu Milli nimi.


Heino Sampu

Heino Sampu (10. veebruar 1932 Paldiski – 30. juuni 2015) oli eesti raamatugraafik.

Ta sündis 1932. aastal Paldiskis politseikonstaabli perekonnas. Ta lõpetas 1951. aastal Tallinna 9. Töölisnoorte Keskkooli. 1952. aastal astus ta Eesti NSV Riiklikusse Kunstiinstituuti, lõpetas selle 1958. aastal graafika erialal.

Ta töötas aastatel 1960–1980 Tallinna Pedagoogilises Instituudis vanemõpetajana, seejärel tegutses vabakunstnikuna. Ta oli 1964. aastast Eesti Kunstnike Liidu liige.


OS X El Capitan

OS X El Capitan on operatsioonisüsteemi Mac OS X väljalase, mis ilmus 30. septembril 2015.

OS X El Capitan on OS X Yosemite järglane ja sellest järgmine versioon on macOS Sierra.


Glükogeen

Glükogeen on polüsahhariid, mille abil säilitatakse loomorganismides glükoosivarusid.

Glükogeeni nimetatakse ka loomseks tärkliseks. Organismis asub glükogeen peamiselt maksas ja lihastes.


Ene Pikk

Ene Pikk (aastani 1945 Ene Ravaraja; 8. aprill 1925 Tallinn – 22. juuni 2015) oli eesti raamatugraafik.

Ta sündis aastal 1925 Tallinnas teenistuja perekonnas. Ta õppis aastatel 1933–1938 Tallinna 14. algkoolis, lõpetas aastal 1944 Tallinna tütarlaste kommertskooli. Asus samal aastal õppima Tallinna Riiklikku Tarbekunsti Instituuti, lõpetas selle aastal 1950.

Ta töötas aastatel 1950–1953 Kunstitoodete Kombinaadi dekooriateljees, 1952–1959 Eesti Riiklikus Kirjastuses ja Ajalehtede-Ajakirjade Kirjastuses (mittekoosseisulise kunstnikuna) ning 1960–1981 ajakirja Täheke toimetuses. Aastast 1981 tegutses vabakunstnikuna. Ta oli aastast 1961 Eesti Ajakirjanike Liidu ja aastast 1967 Eesti Kunstnike Liidu liige.


Milvi Torim

Milvi Torim (28. mai 1944 Tallinn – 15. juuni 2015) oli eesti graafik.

Ta lõpetas 1963. aastal Tallinna 2. Keskkooli ja hakkas 1968. aastal õppima ERKI-s, mille lõpetas 1974. aastal graafika erialal.

Milvi Torim töötas aastail 1964–1966 kummitoodete vabrikus Tegur töölisena, 1966–1968 kombinaadis Bit insenerina ja 1974–1986 kirjastuses Eesti Raamat kunstilise toimetajana; alates 1986. aastast tegutses vabakunstnikuna. Ta astus 1978. aastal Eesti Ajakirjanike Liitu ja 1987. aastal Eesti Kunstnike Liitu.

Milvi Torimi illustratsioonid paistavad silma vaba kompositsiooni, värvikuse ja natuuriläheduse poolest. Ta on loonud ka serigraafiat ja akvarelle ning ekspressiivsete loodusmotiividega väikegraafikat.


Johann Christoph Clare

Johann Christoph Clare (1692 Weißenfels – 14. november 1743 Otepää) oli saksa päritolu eesti pastor ja keelemees.

Ta sündis aastal 1692 Weißenfelsis (praeguse haldusjaotuse järgi Burgenlandkreisis Saksi-Anhalti liidumaal). Ta on õppinud (immatrikuleeriti 9. mail 1713) Halle ja (immatrikuleeriti 10. mail 1719) Jena ülikoolis. Ordineeriti 23. augustil 1723 õpetajaks.

Ta oli aastatel 1723–1743 Otepää Maarja koguduse õpetaja.

Ta koostas muu hulgas tartu murde grammatika, mida kasutas August Wilhelm Hupel oma teoses "Esthnische Sprachlehre".


Arno Sild

Arno Sild (sündinud 26. aprillil 1947 Rammukal) on eesti jurist, põllumajandusjuht ja poliitik.

Ta lõpetas 1966. aastal Misso Keskkooli ja 1971. aastal Tartu Riikliku Ülikooli õigusteaduskonna.

Ta töötas aastatel 1971–1979 Võhandu kolhoosis aseesimehe-juristina. Aastatel 1979–1985 töötas ta Mõniste sovhoosi direktorina; aastatel 1985–1990 S. M. Kirovi nimelise kolhoosi (Kääpal) esimehena. Aastatel 1990–2004 oli ta Võrumaa Tootjate Liidu tegevdirektor.

3. augustist 1994 on ta Eesti Maarahva Erakonna / Eestimaa Rahvaliidu / Eesti Konservatiivse Rahvaerakonna liige. Ta oli aastatel 1996–2013 Lasva vallavolikogu liige, ta on olnud Lasva vallavolikogu esimees. 2015. aasta Riigikogu valimistel kandideeris ta Eesti Konservatiivse Rahvaerakonna ridades Riigikokku, ta osutus valituks XIII Riigikogu liikmeks.


Viktor Smeds

Viktor Reinhold Smeds (18. september 1885 Petolahti – 22. veebruar 1957 Helsingi) oli soome võimleja, 1908. aasta suveolümpiamängude pronksmedalimees, hilisem olümpiaaktivist.

Olümpiamängudel Londonis osales ta vaid meeskondlikus arvestuses ning sai Soome meeskonna liikmena pronksmedali.

Pärast aktiivse sportlaskarjääri lõppu oli ta olümpiaaktivist ja juhatas aastatel 1930–1952 Rahvusvahelist Maadlusliitu.


Love, Friendship, and the Self: Intimacy, Identiﬁcation, and the Social Nature of Persons

suuna Love, Friendship, and the Self


Love, Friendship, and the Self: Intimacy, Identification, and the Social Nature of Persons

suuna Love, Friendship, and the Self


Da pacem Domine

"Da pacem Domine" on eesti helilooja Arvo Pärdi 2004. aastal loodud teos. Muusikateose pikkus on 6 minutit. Teos kanti esimest korda ette 1. juulil 2004 Hispaanias Barcelonas.


Lamentate

"Lamentate" on eesti helilooja Arvo Pärdi 2003. aastal loodud teos klaverile ja orkestrile. Pärt lõi selle austusavaldusena Anish Kapoorile ja tema skulptuurile "Marsyas". Muusikateose pikkus on 35–40 minutit. Teos kanti esimest korda ette 7. veebruaril 2003 kaasaegse kunsti galeriis Tate Modern Londonis.


Magnificat (Pärt)

"Magnificat" on eesti helilooja Arvo Pärdi 1989. aastal loodud teos segakoorile. Muusikateos on pühendatud esiettekandjatele. Muusikateose pikkus on 7 minutit. Teose kandis esimest korda ette Staats- und Domchor Berlin (dirigent Christian Grube) 24. mail 1990 Stuttgardis Saksamaal.


Naima Ebrok

Naima Ebrok (14. juuli 1921 – 29. aprill 1992) oli eesti rahvatantsujuht.

1964. aastal asutas ta rahvatantsuansambli Kajakas ja oli selle juht. Kui 1992. aastal asutati rahvuskultuuri selts Kajakas, oli tema üks selle asutajaid.


Berliini missa

"Berliini missa" on eesti helilooja Arvo Pärdi 1990. aastal loodud teos (missa). Muusikateose pikkus on 25 minutit. Teose kandsid esimest korda ette Süddeutsches Vokalensemble ja Wernecki lossi kammerorkester (dirigent Ulf Klausenitzer) 18. detsembril 1991 Saksamaal Erlangenis Markuskirches.


Miserere (Pärt)

"Miserere" on eesti helilooja Arvo Pärdi 1989. aastal loodud teos. Pärt pühendas selle teose Paul Hillierile ja Hilliard Ensemble'ile. Muusikateose pikkus on 30-35 minutit. Teose kandis esimest korda ette Hilliard Ensemble (dirigent Paul Hillier) 17. juunil 1989 Prantsusmaal Rouenis.


Nunc dimittis

"Nunc dimittis" on eesti helilooja Arvo Pärdi 2001. aastal loodud teos segakoorile. Muusikateose pikkus on 7 minutit. Teose kandis esimest korda ette Edinburghi Püha Maria katedraali koor (dirigent Matthew Owens) 15. augustil 2001 Edinburghi Püha Maria katedraalis.


Bogoroditse Djevo

"Bogoroditse Djevo" on eesti helilooja Arvo Pärdi 1990. aastal loodud teos segakoorile. Muusikateose pikkus on 1 minut. Teose kandis esimest korda ette Cambridge'i Kuningliku Kolledži koor (dirigent Stephen Cleobury) 24. detsembril 1990 Cambridge'is Suurbritannias.


Helmer Avasalu

Helmer Avasalu (6. november 1908 Martna – 31. august 2000 Södertälje) oli eesti õpetaja ja kunstnik Rootsis.

Läänemaalt Martnast pärit Helmer Avasalu lõpetas Tallinna Õpetajate Seminari. Rootsis töötas ta õpetajana ja oli kunagise Södertälje Eesti Täienduskooli juhataja.


Raivo Põldaru

Raivo Põldaru (sündinud 29. mail 1951 Põltsamaal) on eesti õpetaja, koolijuht ja poliitik.

Ta lõpetas aastal 1969 Põltsamaa Keskkooli ja aastal 1974 Tartu Riikliku Ülikooli matemaatikateaduskonna matemaatik-matemaatikaõpetaja kvalifikatsiooniga.

Ta töötas aastatel 1974–1975 Põltsamaa Keskkoolis matemaatikaõpetajana. Uuesti töötas ta pedagoogina aastatel 1999–2004 ja 2006–2010 Saduküla põhikooli direktorina ning aastatel 2010–2013 Saduküla Lasteaed-Algkooli direktorina. Ta oli aastatel 2004–2006 Puurmani Gümnaasiumi direktor.

Aastatel 1975–1976 oli ta ELKNÜ Jõgeva Rajooni Komitee kooliosakonna juhataja ja aastatel 1976–1977 II sekretär. Aastatel 1977–1979 töötas ta EKP Jõgeva Rajoonikomitees. Aastatel 1981–1983 töötas ta teeninduskombinaadis "Jõgeva" direktori asetäitjana maateeninduse alal ning aastatel 1984–1999 Jõgeva Valvekeskuse direktorina.

Ta on alates 31. maist 2000 Eestimaa Rahvaliidu, praeguse nimega Eesti Konservatiivse Rahvaerakonna liige. Ta on olnud erakonna juhatuse liige ja aseesimees. Ta oli aastatel 2005–2009 ja 2011–2013 Puurmani vallavolikogu liige. 2015. aasta Riigikogu valimistel kandideeris ta Eesti Konservatiivse Rahvaerakonna ridades Riigikokku ning osutus valituks XIII Riigikogu liikmeks.


Biosemiotics (raamatusari)

"Biosemiotics" on kirjastuse Springer poolt välja antav biosemiootikaalane raamatusari.

Sari ilmub alates aastast 2007. Sarja toimetajad olid algul Marcello Barbieri ja Jesper Hoffmeyer, alates aastast 2014 Jesper Hoffmeyer, Kalevi Kull ja Aleksei Šarov. Alates aastast 2020 on sarja toimetajateks Kalevi Kull, Aleksei Šarov, Claus Emmeche ja Donald Favareau.


Inglite Joanna (film)

"Inglite Joanna" on 1960. aastal valminud Poola mängufilm. Filmi stsenaarium põhineb Jarosław Iwaszkiewiczi samanimelisel jutustusel. Jutustus on kirjutatud Prantsusmaal 1634. aastal Loudoni kloostris aset leidnud sündmuste ainetel, kuid tegevuspaik on toodud Poolasse.


Joosu kool

Joosu kool oli Põlva kihelkonnas Joosu mõisas (hiljem Aleksandri vallas) tegutsenud kool. Koolist on säilinud koolimaja, mis asub Suurkülas.

On teada, et kool oli olemas 1813. aastal.


Pikakannu Põhikool

Pikakannu kool oli Võru maakonnas Võru vallas Pikakannu külas asunud kool. See oli teadaolevalt vanim kool endise Lasva valla territooriumil.

Kool asutati 18. sajandi esimesel poolel Pindi mõisniku Lipsdorffi eestvedamisel. Kirjalikult on kooli esimest korda mainitud 1736.

2007. aastal pidas kool oma 135. aastapäeva.

Kool suleti 2019. aastal.


Põlva kihelkonnakool

Põlva kihelkonnakool oli Põlva kihelkonnas alates 1833. aastast tegutsenud kihelkonnakool.

See kihelkonnakool oli 1688. aastal asutatud Põlva köstrikooli järeltulija ning Põlva Ühisgümnaasiumi eelkäija. Kooli on lõpetanud või seal on õppinud teiste seas Jakob Hurt (õppis 1849–1852), Johannes Käis (õppis 1897–1899).

Kool asus nagu ka Põlva köstrikool Mammastes Köstrimäel ja andis ettevalmistuse kreiskooli astumiseks. Esimene koolmeister oli aastatel 1833–1863 David Donner. Koolis õpiti kolm aastat. 1908. aastal toodi kihelkonnakool Mammastest Põlvasse ja 1911. aastaks oli koolis juba 89 õpilast ja kaks kutselist õpetajat: Toomas Toiger ja Daniel Siilats. Õppeaeg koolis oli siis neli aastat ja kogu õppetöö oli venekeelne.

1920. aastal nimetati kool ümber 6-klassiliseks algkooliks.


Tartu gümnaasium (1630–1632)

Tartu gümnaasium oli 1630–1632 tegutsenud Eesti esimene luteri usu gümnaasium. 1632 muudeti gümnaasium Academia Gustaviana'ks (praeguse nimega Tartu ülikool).

Koolis õpetati seitsme vaba kunsti aineid, klassikalisi keeli, usu-, õigus- ja arstiteadust. Kooli esimene rektor oli Uppsala ülikooli professor Johan Raicus (suri 1631).


Väike murdesõnastik

"Väike murdesõnastik" on eesti murdesõnu sisaldav kaheköiteline sõnastik, mis ilmus 1989. aastal. Sõnastikus on ka palju võru ja setu keele sõnu. Sõnastiku andis välja Eesti Teaduste Akadeemia Keele ja Kirjanduse Instituut. Sõnastiku toimetas Valdek Pall. Raamatu 5-440-00612-5.


Ivan Vassiljevitš vahetab elukutset

"Ivan Vassiljevitš vahetab elukutset" on 1973. aastal valminud Nõukogude Liidu mängufilm. Filmi stsenaarium põhineb Mihhail Bulgakovi näidendil "Ivan Vassiljevitš".


Skandinavistika

Skandinavistika on teadusharu, mis uurib Skandinaavia keeli, kirjandust ja kultuuri.

Eestis õpetatakse skandinavistikat Tartu Ülikooli skandinavistika osakonnas.


Aivars Aksenoks

Aivars Aksenoks (sündinud 24. mail 1961 Riias) on Läti poliitik.

Aastatel 2005–2007 oli ta Riia linnapea.

2005. aastal anti talle Maarjamaa Risti III klassi teenetemärk.


Aleksander Lednicki

Aleksander Lednicki (14. juuli 1866 Minski kubermang – 11. august 1934 Varssavi) oli vene ja poola ühiskonnategelane ja poliitik, advokaat, filantroop, ajakirjanik.

1931. aastal anti talle Kotkaristi II klassi teenetemärk.


Daniel Konarzewski

Daniel Konarzewski (21. august 1871 Peterburi – 3. aprill 1935 Varssavi) oli Vene ja Poola sõjaväelane.

1933. aastal autasustati teda Kotkaristi I klassi teenetemärgiga.


Alma Adamkienė

Alma Adamkienė (neiupõlvenimi Alma Nutautaitė; 10. veebruar 1927 – 21. mai 2023) oli Leedu ühiskonnategelane, filoloog ja filantroop, endise Leedu presidendi Valdas Adamkuse abikaasa.


William Tyrrell

William Tyrrell (17. august 1866 – 14. märts 1947) oli Suurbritannia diplomaat, parun.

1925. aastal anti talle Vabadusristi III liigi 1. järgu teenetemärk.


Coulomb'i barjäär

Coulomb'i barjäär (ka energiabarjäär) on aatomituuma ümber asuv barjäär, mis tekib tuumas asuva prootoni või prootonite positiivsete elektrilaengute tõttu. See sfäärilise kujuga tuuma energiabarjäär on piir, millest väljapoole jääb teiste positiivselt laetud osakeste suhtes tõukuv ala, sissepoole aga nukleone kokku siduv, kooshoidev tuumajõu ala. Nähtus on nimetatud prantsuse füüsiku Charles Augustin de Coulomb'i järgi.

Coulomb'i barjäär takistab aatomituumasid (positiivselt laetud osakesi) üksteisele lähenemast sellise kauguseni, kus hakkaks mõjuma aatomituumasid ühendav jõud, tuumajõud. See jõud on teadaolevalt maailma võimsaima jõu, tugeva vastastikmõju üks ilmingutest, aga selle jõu mõjuulatus on väga väike. Tuumajõud ei ulatu aatomituumast väljapoole. Seega selleks, et positiivselt laetud osakesed kokku viia ja elektromagnetilise vastastikmõju tekitatud barjäär ületada, on tarvis väga suurt energiat. Planeedi Maa looduses selliseid suure energiaga positiivselt laetud nukleone pole ja sellepärast on siin iseeneslik tuumade liitumine Coulomb'i barjääriga takistatud. Nii määratleb Coulomb'i barjäär Maa biosfääri piirides ulatuse, millisel määral aatomid saavad üksteisega kokku puutuda – üksnes keemiliste sidemete kaudu. Piisav energia Coulomb'i barjääri ületamiseks on aga tähtede sees, kus toimuvad aatomituumade ühinemisel termotuumareaktsioonid.

Üksik neutron suudab energiabarjääri läbida, sest sellel elektrilaeng puudub.


Juri Jakovlev (kirjanik)

Juri Jakovlev (pseudonüüm; õieti Juri Jakovlevitš Hovkin; 26. juuni 1922 Petrograd – 29. detsember 1995 Moskva) oli vene lastekirjanik ja multifilmide stsenarist.

1952. aastal lõpetas ta Maksim Gorki nimelise Kirjandusinstituudi.


Julija Peresild

Julija Sergejevna Peresild (vene keeles Юлия Сергеевна Пересильд; sündinud 5. septembril 1984 Pihkvas) on vene näitleja.

Keskkooli lõpetamise järel õppis ta ühe aasta Pihkva Riiklikus Pedagoogilises Instituudis vene filoloogiat, seejärel astus Venemaa Teatrikunsti Akadeemiasse, mille lõpetas 2006. aastal.

2007. aastast töötab ta Moskvas Riikliku Rahvaste Teatri näitlejana, aga on mänginud teisteski Moskva teatrites. Alates 2003. aastast on ta mänginud rohkem kui 40 filmis.


Riia piiskopkond (õigeusu kirik)

Riia piiskopkond (läti keeles Rīgas eparhija) on Läti Õigeusu Kiriku piiskopkond Läti lääneosas.

Piiskopi residents on Riias ja katedraaliks on Riia Kristuse Sündimise katedraal. Lisaks asuvad piiskopkonna aladel veel Liepāja Püha Nikolai katedraal ning Jelgava Püha Siimeoni ja Püha Anna katedraal. Piiskop on Riia ja kogu Läti metropoliit Aleksandr (Kudrjašov) (ametis 27. oktoobrist 1990).

Riia piiskopkond asetseb Lätis riigi lääneosas. Aastani 2013 kuulus sinna terve Läti, kuid siis eraldati sellest Balvi, Baltinava, Rugāji, Viļaka, Cibla, Kārsava, Ludza, Zilupe, Gulbene, Aknīste, Jēkabpilsi, Krustpilsi, Sala, Viesīte, Rēzekne, Viļāni, Līvāni, Preiļi, Riebiņi, Vārkava, Cesvaine, Ērgļi, Lubāna, Madona, Varakļāni, Ilūkste, Daugavpilsi, Dagda ja Krāslava piirkonda kuuluvad alad, millest moodustati Daugavpilsi ja Rēzekne piiskopkond.


OMI

Omar Samuel Pasley; tuntud kui OMI (sündinud 3. septembril 1986 May Penis) on Jamaica reggae-muusik ja -laulja.

Tema tuntuim lugu on "Cheerleader", mis ilmus 2012. aastal. Aastal 2014 tegi saksa muusikaprodutsent ja DJ Felix Jaehn loost uue versiooni, mis tõusis paljude riikide muusikaedetabelite tippu.


Felix Jaehn

Felix Jaehn (õieti Felix Kurt Jähn; sündinud 28. augustil 1994 Hamburgis) on saksa DJ ja muusikaprodutsent.


Aleksandr Demjanenko

Aleksandr Demjanenko (vene Александр Сергеевич Демьяненко; 30. mai 1937 Sverdlovsk – 22. august 1999 Peterburi) oli vene näitleja.

Keskkooli lõpetamise järel õppis Aleksandr Demjanenko pool aastat Sverdlovski Juriidilises Instituudis, kuid sai aru, et juristi elukutse talle ei sobi. Ta asus õppima Lunatšarski-nimelises Riiklikus Teatriinstituudis (GITIS), mille lõpetas 1959. aastal.

Aastatel 1959–1961 töötas Aleksandr Demjanenko Moskva Vladimir Majakovski nimelises Akadeemilises Teatris. Esimese filmirolli mängis ta 1958. aastal. 1962. aastal asus ta filminäitlejana tööle filmistuudios Lenfilm. Ta sai laialdaselt tuntud Šuriku rolliga filmides "Operatsioon "Õ" ja teised Šuriku seiklused" (1965) ja "Kaukaasia vang ehk Šuriku uued seiklused" (1966). Aastal 1973 mängis ta Leonid Gaidai filmis "Ivan Vassiljevitš vahetab elukutset" ja 1978. aastal filmis "Tänaval kummutit veeti".

1988–1995 oli Aleksandr Demjanenko Akimovi-nimelise Draamateatri näitleja, 1995–1999 töötas ta teatris Prijut Komedianta.

Aleksandr Demjanenko oli hinnatud ka filmide dubleerijana.

Demjanenko on maetud Peterburi Serafimovskoje kalmistule.


Riia Kristuse Sündimise katedraal

Riia Kristuse Sündimise katedraal (läti keeles Rīgas Kristus Piedzimšanas pareizticīgo katedrāle) on Läti Õigeusu Kiriku Riia piiskopkonna katedraal Lätis Riia linnas Centrsi asumis aadressil Brīvības bulvāris 23.


Kaubanduskeskus Zeppelin

Kaubanduskeskus Zeppelin on Tartu kesklinnas aadressil Turu tänav 14 tegutsev kaubamaja, mis avati 28. septembril 2001. Zeppelin paikneb Teaduskeskuse Ahhaa, Tigutorni ja Aura Keskuse lähedal.

Kahekorruselise hoone arhitekt on Vahur Sova, ehituse peatöövõtja oli AS KMG Ehitus. Postimehe hinnangul maja "kas meeldib või ei meeldi, ent ei jäta kedagi külmaks". "Mina tahtsin hoida Zeppeliniga sellist mahajäetud tööstusmaastiku lõhna," on Sova ise oma loomingut iseloomustanud.


And One of the Pharisees ...

"And One of the Pharisees ..." on eesti helilooja Arvo Pärdi 1992. aastal loodud teos meeskoorile a cappella. Teos on kirjutatud Paul Hillierile. Muusikateose pikkus on 10 minutit. Teose kandis esimest korda ette Theatre of Voices (dirigent Paul Hillier) 9. veebruaril 1992 USA-s Davises.


Mozart-Adagio

"Mozart-Adagio" on eesti helilooja Arvo Pärdi 1992. aastal loodud teos triole. Muusikateose pikkus on 6 minutit. Teos kanti esimest korda ette 6. septembril 1992 Helsingis Helsingi festivalil.


Litany

"Litany" on eesti helilooja Arvo Pärdi 1994. aastal loodud teos. Muusikateose pikkus on 25-30 minutit. Teose kandis esimest korda ette Hilliard Ensemble, Oregoni Bachi Festivali koor ja orkester (dirigent Helmuth Rilling) 24. juunil 1994 USA-s Oregonis.


Littlemore Tractus

"Littlemore Tractus" on eesti helilooja Arvo Pärdi 2000. aastal loodud teos segakoorile ja instrumendile. Muusikateose pikkus on 6 minutit. Teose kandis esimest korda ette Choir of St Martin-in-the-Fields (dirigent Paul Stubbings) 21. veebruaril 2001 Oxfordis Littlemore'i kirikus.


Cecilia, vergine romana

"Cecilia, vergine romana" on eesti helilooja Arvo Pärdi 2000. aastal loodud teos. Teos on pühendatud Myung-Whun Chungile ja Accademia Nazionale di Santa Cecilia koorile ja orkestrile. Muusikateose pikkus on 17-19 minutit. Teose kandis esimest korda ette Accademia Nazionale di Santa Cecilia koor ja orkester (dirigent Myung-Whun Chung) 19. novembril 2000 Itaalias Roomas.


Beatitudines

"Beatitudines" on eesti helilooja Arvo Pärdi 2001. aastal loodud teos segakoorile ja instrumendile. Teos on pühendatud esiettekandjatele. Muusikateose pikkus on 7 minutit. Teose kandis esimest korda ette Cappella Musicale del Duomo di Monza (dirigent Giovanni Barzaghi) ja Matteo Riboldi (orel) 24. juunil 2002 Itaalias Monzas Pietro Martire kirikus.


The Beatitudes

"The Beatitudes" on eesti helilooja Arvo Pärdi 1990. aastal loodud teos segakoorile ja instrumendile. Teos on pühendatud Hildegard Curthile. Muusikateose pikkus on 7 minutit. Teose kandis esimest korda ette Theatre of Voices (dirigent Paul Hillier) 25. mail 1990 Berliinis Nathanaelkirches.


Peace upon You, Jerusalem

"Peace upon You, Jerusalem" on eesti helilooja Arvo Pärdi 2002. aastal loodud teos naiskoorile a cappella. Pärt kirjutas selle teose Aarne Saluveerile ja ETV tütarlastekoorile. Muusikateose pikkus on 5 minutit. Teose kandis esimest korda ette ETV tütarlastekoor (dirigent Aarne Saluveer) 12. veebruaril 2003 New Yorgis.


Most Holy Mother of God

"Most Holy Mother of God" on eesti helilooja Arvo Pärdi 2003. aastal loodud teos. Pärt kirjutas selle teose Hilliard Ensemble'ile. Muusikateose pikkus on 5 minutit. Teose kandis esimest korda ette Hilliard Ensemble 15. oktoobril 2003 Suurbritannias Durhami Ülikoolis.


Regina (film)

"Regina" on 1990. aastal valminud Tallinnfilmi mängufilm. Filmi stsenaarium põhineb Aimée Beekmani romaanil "Valikuvõimalus".


Peatänav

Peatänav on asula või selle osa keskne, tavaliselt keskmisest suurema liiklusega tänav, tihti ka põhiline kaubandustänav, mis viib asula keskväljakule. Harilikult paiknevad peatänava ääres esinduslikumad hooned ning kohaliku omavalitsuse või riigiasutused.


Kevad Oderil (film)

"Kevad Oderil" on 1967. aastal valminud Nõukogude Liidu mängufilm. Filmi stsenaarium põhineb Emmanuil Kazakevitši samanimelisel romaanil.


Murõt ei olõ

"Murõt ei olõ" on ansambli Ilves, Pulk ja Rahman 2006. aastal ilmunud album. Albumil on 12 võrukeelset laulu.


Barzdai

Barzdai on alev Leedus Šakiai rajoonis, Barzdai valla halduskeskus.

Alevis on põhikool, kultuurimaja ja raamatukogu. Vaatamisväärsuseks on aastal 1934 valminud katoliku kirik.


Üü tulõk

"Üü tulõk" on muusik Mari Kalkuni esimene album, mis ilmus CD-na 2007. aastal. Albumil on 4 võru-, 1 setu-, 6 eestikeelset laulu ning 3 instrumentaalpala. Albumi tootis Õunaviks.


Liiso

Liiso on Tallinna Võru Seltsi juures tegutsev ansambel.

2006. andis ansambel välja albumi "Sa olõt illos, Võromaa".


Tuksam ja sõbrad

Tuksam ja sõbrad on eesti ansambel. Ansambel on muu hulgas esitanud võrukeelseid lugusid.

Aastal 2000 ilmus ansamblilt album "Meelega", mis on salvestatud Kirjanike Maja kontserdil ja millel laulavad ja mängivad Jaak Tuksam (laul, kitarr), Riho Sibul (laul, kitarr), Tõun (laul, elektrikitarr, slide), Robert Jürjendal (kitarr, mandoliin) ja Arvo Urb (löökriistad).


Kriūkai

Kriūkai on alev Leedus Šakiai rajoonis, Kriūkai valla halduskeskus. Alev asub Nemunase kaldal Panemunė regionaalpargi territooriumil. Asula on rajatud kahele tasapinnale, vanem osa paikneb Nemunase orus, aga oru nõlval asub Joginiskiai küla kõrval alevi uuem osa.

Alevis on raamatukogu; sealne keskkool asub naaberkülas Joginiškiais. Vaatamisväärsuseks on arhitektuurimälestisena kaitse all olev magasiait.


Tuuli Tubin McGinley

Tuuli Tubin McGinley (sündinud 16. juunil 1980) on eesti performance´i- ja tekstiilikunstnik.

Ta on lõpetanud Viljandi kultuurikolledži talukujunduse ja rahvusliku käsitöö eriala (õppejõud Anu Raud), Eesti Kunstiakadeemia kunsti ja kultuuriantropoloogia magistriõppe ning Helsingi Teatriakadeemia Live Art and Performance Studies magistriõppe.

Avaldanud 2009. aastal Võrumaa labakindakirjadest raamatu "Kirä' Võromaalt. Kindä'".

Ta töötab ERMi Heimtali muuseumis programmijuhina.


Cassi maakond (Texas)

Cassi maakond (Cass County) on maakond USA-s Texase osariigis.

Maakonna halduskeskus on Linden.

Maakonna pindala on 2486 km², millest 60 km² moodustab veepindala.

Elanike arv oli 2010. aasta rahvaloenduse järgi 30 464.


Elizabeth Blackburn

Elizabeth Helen Blackburn (sündinud 26. novembril 1948 Hobartis Tasmaanias) on Austraalia päritolu Ameerika Ühendriikide molekulaarbioloog, Nobeli auhinna laureaat.

Tema töökohaks on California Ülikool San Franciscos, kus ta uurib telomeere. Ta oli telomeraasi kaasavastajaks. Ta sai koos Carol Greideri ja Jack W. Szostakiga 2009. aastal Nobeli füsioloogia- või meditsiiniauhinna.


Horvaatia kuningriik (keskaegne)

Horvaatia kuningriik (ladina: Regnum Croatiae; horvaadi: Kraljevina Hrvatska, Hrvatsko Kraljevstvo) oli keskaegne kuningriik Kesk-Euroopas, koosnedes enamasti sellest, mis praegu on Horvaatia (ilma enamuse Istriata ja mõne Dalmaatsia rannikulinnata), samuti tänapäeva Bosnia ja Hertsegoviina osadest. Kuningriik eksisteeris kui suveräänne riik peaaegu kaks sajandit. Selle olemasolu iseloomustasid erinevad konfliktid ja rahuajad või liidud bulgaarlaste, bütsantslaste, ungarlastega ja konkurents Veneetsiaga kontrolli eest Aadria mere idaranniku üle. Eesmärgi edendada slaavi keelt jumalateenistusel võttis esimesena kasutusele 10. sajandi piiskop Grgur Ninski, mis andis tulemuseks konflikti paavstiga, kes hiljem tema poolt kukutati. 11. sajandi teisel poolel õmmestus Horvaatial kindlustada enamus Dalmaatsia rannikulinnu, kui Bütsantsi kontroll nende üle kokku varises. Sel ajal jõudis kuningriik oma haripunkti, kui valitsesid kuningad Petar Krešimir IV (1058–1074) ja Dmitar Zvonimir (1075–1089).

Riiki valitses aastani 1091 enamasti Trpimirovići dünastia. Siit alates koges riik päriluskriisi ja pärast kümmet aastat konflikte trooni pärast ja pärast Gvozdi mäe lahingut läks kroon Árpádi dünastiale, kui kuningas Kálmán krooniti aastal 1102 Biogradis "Horvaatia ja Dalmaatsia kuningaks", ühendades kaks kuningriiki ühe krooni alla. Täpsed mõisted kahe riigi vahelistest suhetest muutusid vaidlusküsimuseks 19. sajandil. Suhte loomus vaheldus läbi aja, Horvaatia säilitas suurel määral sisemise autonoomia, samas jäi tegelik võim kohaliku aadli kätte. Tänapäeva Horvaatia ja Ungari historiograafid näevad suhteid Horvaatia kuningriigi ja Ungari kuningriigi vahel aastast 1102 enamasti personaaluniooni vormina, s.t et neid ühendas ühine kuningas.


Horvaatia kuningriik

Horvaatia kuningriik (925–1102) Horvaatia kuningriik (1102–1526) Horvaatia kuningriik (1527–1868) Horvaatia-Slavoonia kuningriik (1868–1918)


Natalja Seleznjova

Natalja Seleznjova (vene Наталья Игоревна Селезнёва; sünninimi Natalja Polinkovskaja, vene Наталья Игоревна Полинковская; sündinud 19. juunil 1945 Moskvas) on vene näitleja.

1966. aastal lõpetas ta Moskva Štšukini-nimelise Teatrikõrgkooli ja asus näitlejana tööle Moskva Akadeemilises Satiiriteatris.

Natalja Seleznjova esimene filmiroll oli 1953. aastal, kui ta mängis filmis "Aljoša Ptitsõn kasvatab iseloomu" Sašenka rolli. Filminäitlejana sai ta laiemalt tuntuks 1965. aastal Lida rolliga filmis "Operatsioon Õ ja Šuriku teised seiklused".

Ühtekokku on Natalja Seleznjova mänginud 46 filmis, 21 teatrilavastuses ja 16 telelavastuses.


VI noorte laulu- ja tantsupidu

VI noorte laulu- ja tantsupidu oli noorte laulu- ja tantsupidu, mis toimus 3.–5. juulil 1987 Tallinnas.

Laulupidu kandis pealkirja "Rahu ja sõpruse vikerkaar" ja tantsupidu "Aastaring tantsuringis". Laulupidu toimus Tallinna lauluväljakul, tantsupeo etendused Komsomoli staadionil.

Nii laulu- kui ka tantsupeol oli mitu etteastet pühendatud Oskar Lutsu 100. sünniaastapäevale.

Laulupeo aujuhid olid Gustav Ernesaks, Jüri Variste, Alfred Raadik. Tantsupeo üldjuht-pealavastaja oli Mait Agu. Laulu- ja tantsupeo korraldasid ENSV Haridusministeerium koostöös Õpetajate Täiendusinstituudi, ENSV Rahvaloomingu Maja ja Eesti Kooriühinguga.


Rebasemõisa Tornimägi

Rebasemõisa Tornimägi (ka Rebasejärve Tornimägi) on Valga vallas Rebasemõisa külas asuv mägi; ühtlasi Karula kõrgustiku kõrgeim mägi (137,8 m), suhteline kõrgus 32 meetrit.

Mäe tipus asus puust torn.


Žvirgždaičiai

Žvirgždaičiai on alev Leedus Šakiai rajoonis, Žvirgždaičiai valla halduskeskus.

Alevis on põhikool ja raamatukogu. Vaatamisväärsusteks on vana ja uus kirikuhoone (vanem valmis aastal 1958 aastal 1944 maha põlenud kiriku koopiana; uus valmis aastal 2012.

Aastal 1901 sündis Žvirgždaičiais leedu sõjaväelane polkovnik Jonas Liorentas. Asulast sai aastal 1917 kihelkonna keskus; toona püstitati sinna ka Paluobiai külast toodud puidust kirikuhoone.


Žemoji Panemunė

Žemoji Panemunė on alev Leedus Šakiai rajoonis Kriūkai vallas. Alev asub Nemunase kaldal Panemunė regionaalpargi territooriumil.

Vaatamisväärsusteks on linnamägi, millel asuvad ka ristisõdijate kindluse varemed, mõisakompleks ja aastal 1877 püstitatud kirik. Sealses mõisas on viibinud Adam Mickiewicz, kohalikus koolis oli aga õpetajaks tänapäevasele leedu keelele aluse pannud Jonas Jablonskis.


Passacaglia (Pärt)

"Passacaglia" on eesti helilooja Arvo Pärdi 2003. aastal loodud teos duole. Muusikateose pikkus on 5 minutit. Teos kanti esimest korda ette 11. oktoobril 2003 Saksamaal Hannoveris Hannoveri rahvusvahelisel viiuldajate konkursil.


Rahvusvahelise Õiguse Instituut

Rahvusvahelise Õiguse Instituut (ametlik nimi prantsuse keeles Institut de Droit international, lühend IDI) on organisatsioon, mis tegeleb rahvusvahelise õiguse uurimise ja arendamisega. Selle liikmeteks on maailma tuntumad rahvusvahelise õigusega tegelevad juristid.

Instituut asutati 8. septembril 1873 Gentis.

1904. aastal anti organisatsioonile Nobeli rahuauhind. See oli esimene organisatsioon, mis Nobeli rahuauhinna pälvis.


Rahvusvaheline Alaline Rahubüroo

Rahvusvaheline Alaline Rahubüroo (inglise keeles International Peace Bureau, lühend IPB, prantsuse keeles Bureau International de la Paix) on üks vanemaid rahvusvahelisi rahuorganisatsioone. See asutati 1891. aastal.

1910. aastal anti organisatsioonile Nobeli rahuauhind.

Alates 1992. aastast annab Rahubüroo välja Seán MacBride'i rahuauhinda.


Anthem of St. John the Baptist

"Anthem of St. John the Baptist" on eesti helilooja Arvo Pärdi 2004. aastal loodud teos segakoorile ja instrumendile. Muusikateose pikkus on 5 minutit.

Teose kandis esimest korda ette 18. märtsil 2004 Oxfordi Ülikooli Püha Neitsi Maarja kirikus Oxfordi St. John's College'i koor (dirigent Duncan Whitmore).


La Sindone

"La Sindone" on eesti helilooja Arvo Pärdi 2005. aastal loodud teos sümfooniaorkestrile. Teos on pühendatud Enzo Restagnole. Muusikateose pikkus on 14 minutit. Teose kandis esimest korda ette 15. veebruaril 2006 Torino toomkirikus Eesti Riiklik Sümfooniaorkester (dirigent Olari Elts).


Für Anna Maria

"Für Anna Maria" on eesti helilooja Arvo Pärdi 2006. aastal loodud teos klaverile. Muusikateose pikkus on 1-1,15 minutit. Teose kandis esimest korda ette Arvo Pärt klaveril 4. augustil 2006 Naissaarel Omari küünis.


Morning Star

"Morning Star" on eesti helilooja Arvo Pärdi 2007. aastal loodud teos segakoorile. Muusikateose pikkus on 3 minutit. Teose kandis esimest korda ette 10. detsembril 2007 Londonis St. Martin-in-the-Fieldsis Durhami Ülikooli koor (dirigent Jeremy Dibble).


Scala cromatica

"Scala cromatica" on eesti helilooja Arvo Pärdi 2007. aastal loodud teos triole. Muusikateose pikkus on 2 minutit. Teose kandis esimest korda ette 29. novembril 2007 Austrias Viinis Wiener Klaviertrio.


Fredehelmus Poyg

Fredehelmus Poyg ehk Fredehelmus Poch, 1213. kuni 1226. aastani ajalooallikates esinev Kagu-Saksamaa ministeriaalisoo esindaja.

Henriku Liivimaa kroonika teatel osales ta 1224. aastal ristisõdijate juhi ja foogtina Tartu piiramisel. Tema ettepanekul otsustati linnus vallutada sellele tormi joostes ja seesolijatele erinevalt tavapärasest praktikast mitte armu heites. Teda on tunnistajana nimetatud ka mitmetes samal aastal Liivimaal koostatud dokumentides.


Sei gelobt, du Baum

"Sei gelobt, du Baum" on eesti helilooja Arvo Pärdi 2007. aastal loodud teos. Muusikateose pikkus on 2 minutit. Teos kanti esimest korda ette 27. veebruaril 2009 Šveitsis Willisaus.


Habitare fratres in unum

"Habitare fratres in unum" on eesti helilooja Arvo Pärdi 2012. aastal loodud teos. Teos on pühendatud Josef Stanislaw Durekile. Muusikateose pikkus on 2 minutit. Teose kandis esimest korda ette Vox Clamantis (dirigent Jaan-Eik Tulve) 17. novembril 2012 Pariisis.


In spe (Pärt)

"In spe" on eesti helilooja Arvo Pärdi 2010. aastal loodud teos. Selle pikkus on 9 minutit. Teose kandis esimest korda ette BBC Walesi Rahvusorkester (dirigent Tõnu Kaljuste) 9. septembril 2010 Suurbritannias Walesi Millennium Centre'is.


Sümfoonia nr 1 (Pärt)

"Sümfoonia nr 1" (ka "Polüfooniline") on eesti helilooja Arvo Pärdi 1963. aastal loodud sümfoonia. Teos on pühendatud Heino Ellerile. Selle pikkus on 16 minutit. Teose kandis esimest korda ette Eesti Raadio Sümfooniaorkester (dirigent Neeme Järvi) 7. veebruaril 1964 Tallinnas.


Sümfoonia nr 2 (Pärt)

"Sümfoonia nr 2" on eesti helilooja Arvo Pärdi 1966. aastal loodud sümfoonia. Muusikateos koosneb 3 osast ja selle kogupikkus on 14 minutit. Teose kandis esimest korda ette Eesti Raadio Sümfooniaorkester (dirigent Eri Klas) 13. oktoobril 1967 Estonia kontserdisaalis.


Sümfoonia nr 3 (Pärt)

"Sümfoonia nr 3" on eesti helilooja Arvo Pärdi 1971. aastal loodud sümfoonia. Teos on pühendatud Neeme Järvile. Muusikateosel on 3 osa ja teose pikkus on 21 minutit. Teose kandis esimest korda ette Eesti Raadio Sümfooniaorkester (dirigent Neeme Järvi) 21. septembril 1972 Estonia kontserdisaalis.


Karbimadala tuletorn

Karbimadala tuletorn (varem Karbimadala tulepaak) on tulepaak Soome lahes Karbimadalal.

Tulepaagi geograafilised koordinaadid on .

Varem moodustas sihi Tammneeme päevamärgiga ning oli sihi alumine märk.


Muuga alumine tulepaak

Muuga sihi alumine tulepaak on tulepaak Harjumaal Viimsi vallas Muuga sadamas.

Tulepaagi geograafilised koordinaadid on .

Tulepaak moodustab sihi Muuga ülemise tulepaagiga. Märkide vahekaugus on 501 meetrit ja sihi asimuut 217,8°.


Sorgu tuletorn

Sorgu tuletorn on tuletorn Pärnumaal, mis on Pärnu linna halduses oleval Sorgu saarel.

Tuletorni geograafilised koordinaadid on .


Vahemadala tuletorn

Vahemadala tuletorn (varem Vahemadala tulepaak) on tuletorn Tallinna lahes Vahemadalal Suurest Paljassaarest 3 km loodes.

Tuletorni geograafilised koordinaadid on .


The Deer's Cry

"The Deer's Cry" on eesti helilooja Arvo Pärdi 2007. aastal loodud teos segakoorile. Muusikateose pikkus on 4 minutit. Teose kandis esimest korda ette 13. veebruaril 2008 Iirimaal Drogheda Püha Peetri kirikus Segakoor Latvia (dirigent Fergus Sheil).


Võro-Seto tähtraamat

"Võro-Seto tähtraamat" on võru- ja setukeelne tähtraamat (teatud kalender), mis ilmub alates 1990. aastast igal aastal.

Raamatus on kirjas võru ja setu rahvakalendri tähtpäevi, samuti lugusid, luuletusi, laule, vanarahva tarkusi jne nendes kahes keeles.

Raamatut on välja andnud teise seas Võru Keele ja Kultuuri Fond, Võrovaimu Selts, Võru Instituut.